
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 66 

4 Μαίου 2009 


ΒΟΥΛΗ ΤΩΝ ΕΛ ΛΗΝΩΝ 

Αριθμ. 4419/3369 

Δημοσίευση στην Εφημερίδα της Κυβερνήσεως της 
αποψάσεως της Ολομέλειας της Βουλής «Για την 
τροποποίηση διατάξεων του Κανονισμού της Βουλής 
(Μέρος Β' και Μέρος Κοινοβουλευτικό)». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Την παράγραφο 1 του άρθρου 65 του Συντάγμα¬ 
τος και τις παραγράφους 3 και 6 του άρθρου 118 του 
Κανονισμού της Βουλής (Μέρος Κοινοβουλευτικό) σε 
συνδυασμό με το άρθρο 91 του Κανονισμού της Βουλής 
(Μέρος Β' - ΦΕΚ 51 Α/10.4.1997). 


2. Την από 10 Φεβρουάριου 2009 πρόταση του Προ¬ 
έδρου της Βουλής. 

3. Την από 22 Απριλίου 2009 έκθεση της επί του Κα¬ 
νονισμού της Βουλής Επιτροπής. 

4. Την κατά ΡΚΔ' συνεδρίαση της 27ης Απριλίου 2009 
απόφαση της Ολομέλειας της Βουλής των Ελλήνων 
κατά την οποία ψηφίσθηκε η από 10 Φεβρουάριου 2009 
πρόταση του Προέδρου της Βουλής «Για την τροποποίη¬ 
ση διατάξεων του Κανονισμού της Βουλής (Μέρος Β' 
και Μέρος Κοινοβουλευτικό)». 

Παραγγέλλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση διατάξεων του Κανονισμού της 
Βουλής (Μέρος Β' και Μέρος Κοινοβουλευτικό) 

Α. Μέρος Β' (ΦΕΚ 51Α'/1997), όπως ισχύει 

ΤΜΗΜΑ ΠΡΩΤΟ 
ΟΡΓΑΝΩΤΙΚΟ 

Άρθρο 1 

Η παράγραφος 1 του άρθρου 3 αντικαθίσταται ως 
εξής: 

«1. Οι Υπηρεσίες της Βουλής διαρθρώνονται ως ακο¬ 
λούθως: 

α. Γ ραφείο Προέδρου της Βουλής, 
β. Γ ραφεία Αντιπροέδρων της Βουλής, 
γ. Γ ραφείο Γ ενικού Γ ραμματέα της Βουλής, 
δ. Ειδική Γραμματεία Προέδρου της Βουλής, 
ε. Επιστημονική Υπηρεσία της Βουλής, 
στ. Γενική Διεύθυνση Νομοθετικού Έργου και Κοινο¬ 
βουλευτικού Ελέγχου. 

ζ. Γ ενική Διεύθυνση Κοινοβουλευτικών Επιτροπών, 
η. Γ ενική Διεύθυνση Διεθνών Σχέσεων και Επικοινω¬ 
νίας. 

θ. Γ ενική Διεύθυνση Ανθρώπινου Δυναμικού, 
ι. Γενική Διεύθυνση Οικονομικών Υπηρεσιών και Τε¬ 
χνικής Υποστηρίξεως. 
ια. Διεύθυνση Βιβλιοθήκης της Βουλής, 
ιβ. Διεύθυνση Μπενακείου Βιβλιοθήκης και Συλλογών 
Πολιτικών Προσωπικοτήτων, 
ιγ. Γ ραφεία των Κοινοβουλευτικών Ομάδων, 
ιδ. Γ ραφείο Διπλωματικού Συμβούλου, 
ιε. Ειδική Υπηρεσία Υγειονομικής Καλύψεως. 
ιστ. Τμήμα Πολιτικής Σχεδιάσεως Έκτακτης Ανάγκης 
(Π.Σ.Ε.Α.). 

ιζ. Γραφείο Τύπου και Κοινοβουλευτικής Πληροφο- 
ρήσεως.» 

Αρθρο ΙΑ 

Στο τέλος της παραγράφου 1 του άρθρου 5 προστί¬ 
θεται εδάφιο, ως εξής: 

«Στο Γ ραφείο αυτό παρέχεται η αναγκαία γραμματει¬ 
ακή υποστήριξη από τη Γ ενική Διεύθυνση Ανθρώπινου 
Δυναμικού.» 

Άρθρο 2 

Μετά το Κεφάλαιο Β' προστίθεται Κεφάλαιο Γ', ανα- 
γραμματίζεται το Κεφάλαιο Γ' σε Κεφάλαιο Δ' και ανα- 
ριθμούνται αναλόγως τα άρθρα αυτού, ως εξής: 

«ΚΕΦΑΛΑΙΟ Γ' 

Άρθρο 6 

Επιστημονική Υπηρεσία της Βουλής 

Η Επιστημονική Υπηρεσία της Βουλής, αποτελούμε- 
νη από: α) το Επιστημονικό Συμβούλιο της Βουλής, β) 
την Πρώτη Διεύθυνση Επιστημονικών Μελετών, γ) τη 
Δεύτερη Διεύθυνση Επιστημονικών Μελετών και δ) τη 
Διεύθυνση Επιστημονικής Εποπτείας, διέπεται από τα 
άρθρα 160 έως και 162Α του Κανονισμού της Βουλής 


(Μέρος Κοινοβουλευτικό) και την, από 8.6.2005, απόφαση 
της Προέδρου της Βουλής «Τροποποίηση του Ειδικού 
Εσωτερικού Κανονισμού της Επιστημονικής Υπηρεσίας 
της Βουλής των Ελλήνων» (ΦΕΚ 792 Β'), όπως ισχύουν 
κάθε φορά.» 

Άρθρο 3 

1. Ο τίτλος του Κεφαλαίου Δ' (πρώην Κεφαλαίου Γ') 
αντικαθίσταται ως εξής: 

«Γενική Διεύθυνση ΝομοθετικούΈργου και Κοινοβου¬ 
λευτικού Ελέγχου». 

2. Το άρθρο 7 (πρώην άρθρο 6) αντικαθίσταται ως 
εξής: 

«Άρθρο 7 

Αποστολή - Βασική διάρθρωση 

1. Η Γενική Διεύθυνση ΝομοθετικούΈργου και Κοι¬ 
νοβουλευτικού Ελέγχου έχει ως αποστολή το συντο¬ 
νισμό των οργανικών μονάδων που ανήκουν σε αυτή 
για την προώθηση των διαδικασιών του νομοθετικού 
έργου, τη διεξαγωγή του κοινοβουλευτικού ελέγχου 
και την τήρηση των ειδικών διαδικασιών, που προ- 
βλέπονται από τον Κανονισμό της Βουλής (Μέρος 
Κοινοβουλευτικό). 

2. Η Γενική Διεύθυνση ΝομοθετικούΈργου και Κοινο¬ 
βουλευτικού Ελέγχου συγκροτείται από τις εξής Διευ¬ 
θύνσεις: 

α) Διεύθυνση ΝομοθετικούΈργου. 

β) Διεύθυνση Κοινοβουλευτικού Ελέγχου. 

γ) Διεύθυνση Στενογραφίας και Πρακτικών της Βου¬ 
λής.» 

Άρθρο 4 

1. Η παράγραφος 2 του άρθρου 8 (πρώην άρθρου 7) 
αντικαθίσταται ως εξής: 

«2. Η Διεύθυνση Νομοθετικού Έργου συγκροτείται 
από τα εξής Τμήματα: 

α) Τμήμα Νομοθετικής Λειτουργίας. 

β) Τμήμα Γραμματείας. 

γ) Τμήμα Αρχείου ΝομοθετικούΈργου. 

δ) Τμήμα Επιμελητών.» 

2. Το τέταρτο εδάφιο της περιπτώσεως β' της πα¬ 
ραγράφου 3 του άρθρου 8 (πρώην άρθρου 7) αντικα¬ 
θίσταται ως εξής: 

«Η προώθηση των νομοσχεδίων και των προτάσεων 
νόμων στη Διεύθυνση Διαρκών Επιτροπών.» 

3. Στο τέλος της περιπτώσεως γ' της παραγράφου 3 
του άρθρου 8 (πρώην άρθρου 7) προστίθεται περίπτωση 
δ', ως εξής: 

«δ) Τμήμα Επιμελητών 

Η φροντίδα για την εξυπηρέτηση των Βουλευτών και 
η εκτέλεση γενικά όλων των απαραίτητων βοηθητικών 
εργασιών, για την απρόσκοπτη πραγματοποίηση των 
συνεδριάσεων της Βουλής και των Επιτροπών της. 

Η διανομή στους Βουλευτές της ημερήσιας διατά- 
ξεως των συνεδριάσεων της Βουλής και κάθε είδους 
εγγράφου ή κειμένου που σχετίζεται με την άσκηση 
των κοινοβουλευτικών καθηκόντων τους. 

Η επίδοση των προσκλήσεων και λοιπών εγγράφων 
του Προεδρείου της Βουλής στους Βουλευτές. 

Η εκτέλεση κάθε άλλης σχετικής με τον κλάδο τους 
εργασίας, για την εξυπηρέτηση των υπηρεσιών της Βου¬ 
λής και ιδίως των Γενικών Διευθύνσεων Νομοθετικού 

Έργου και Κοινοβουλευτικού Ελέγχου και Κοινοβουλευ¬ 
τικών Επιτροπών.» 

Άρθρο 5 

1. Το άρθρο 8 «Διεύθυνση Κοινοβουλευτικών Επιτρο¬ 
πών» καταργείται. 

2. Οι περιπτώσεις ε' των παραγράφων 2 και 3 του 
άρθρου 9 καταργούνται. 

3. Τα άρθρα 11 έως 22 καταργούνται. 

Άρθρο 6 

Μετά το άρθρο 10 του Κεφαλαίου Δ' προστίθεται 
Κεφάλαιο Ε', ως εξής: 

«ΚΕΦΑΆΑΙΟ Ε' 

Γενική Διεύθυνση Κοινοβουλευτικών Επιτροπών 

Άρθρο 11 

Αποστολή - Βασική διάρθρωση 

1. Η Γενική Διεύθυνση Κοινοβουλευτικών Επιτροπών 
έχει ως αποστολή το συντονισμό των οργανικών μονά¬ 
δων που ανήκουν σε αυτή για την υποστήριξη του εν 
γένει έργου των Κοινοβουλευτικών Επιτροπών. 

2. Η Γενική Διεύθυνση Κοινοβουλευτικών Επιτροπών 
συγκροτείται από τις εξής Διευθύνσεις: 

α) Διεύθυνση Διαρκών Επιτροπών. 

β) Διεύθυνση Ειδικών Μόνιμων Επιτροπών. 

γ) Διεύθυνση Πρακτικών Επιτροπών. 

Άρθρο 12 

Διεύθυνση Διαρκών Επιτροπών 

1. Η Διεύθυνση Διαρκών Επιτροπών είναι αρμόδια για 
τη συγκρότηση, τη λειτουργία και την υποστήριξη του 
έργου των Διαρκών Επιτροπών της Βουλής που προ- 
βλέπονται από τον Κανονισμό αυτής, της Επιτροπής του 
Απολογισμού και του Γ ενικού Ισολογισμού του Κράτους 
και Ελέγχου της Εκτέλεσης του Προϋπολογισμού του 
Κράτους και των Ειδικών Επιτροπών του άρθρου 42 του 
Κανονισμού της Βουλής (Μέρος Κοινοβουλευτικό). 

2. Η Διεύθυνση Διαρκών Επιτροπών συγκροτείται από 
τα εξής Τμήματα: 

α) Α' Τμήμα. 

β) Β' Τμήμα. 

3. Οι αρμοδιότητες των Τμημάτων είναι ιδίως: 

α) Α' Τ μήμα 

Η συγκρότηση, η λειτουργία και η υποστήριξη του 
έργου των Διαρκών Επιτροπών Οικονομικών Υποθέσεων 
και Παραγωγής και Εμπορίου και των υποεπιτροπών 
αυτών, καθώς και της Επιτροπής του Απολογισμού και 
του Γ ενικού Ισολογισμού του Κράτους και Ελέγχου της 
Εκτέλεσης του Προϋπολογισμού του Κράτους. 

Στην αρμοδιότητα του Τμήματος ανήκει ιδίως: 

Η αποστολή για επεξεργασία ή για συζήτηση και 
ψήφιση στην οικεία επιτροπή των νομοσχεδίων, των 
προτάσεων νόμων και των τροπολογιών. 

Η μέριμνα για τον ορισμό, από τον Πρόεδρο της οι¬ 
κείας επιτροπής, εισηγητών, τον καθορισμό των συνε¬ 
δριάσεων και τη σύνταξη της ημερήσιας διατάξεως του 
έργου κάθε επιτροπής ή υποεπιτροπής και η αποστολή 
της ημερήσιας διατάξεως στα αρμόδια Υπουργεία και 
τα μέλη της επιτροπής ή της υποεπιτροπής, καθώς και 
στα πρόσωπα που καλούνται για ακρόαση ενώπιον αυ¬ 
τών. 


Η υποστήριξη των συνεδριάσεων της επιτροπής ή 
της υποεπιτροπής και η υποβοήθηση του έργου του 
Προέδρου αυτής. 

Η ένταξη στο αρχικό κείμενο των νομοσχεδίων και 
των προτάσεων νόμων των διατάξεων, των τροπολογι¬ 
ών και των προσθηκών που γίνονται δεκτές. 

Η σύνταξη των εκθέσεων της οικείας επιτροπής ή 
υποεπιτροπής και η επιμέλεια της εκτυπώσεως και της 
διανομής αυτών. 

Η τήρηση ιδιαίτερου βιβλίου πρακτικών κάθε επιτρο¬ 
πής ή υποεπιτροπής. 

Η τήρηση των στατιστικών στοιχείων που αναφέρο- 
νται στη δραστηριότητα του Τμήματος. 

β) Β' Τμήμα 

Η συγκρότηση, η λειτουργία και η υποστήριξη του έρ¬ 
γου των Διαρκών Επιτροπών Μορφωτικών Υποθέσεων, 
Εθνικής Άμυνας και Εξωτερικών Υποθέσεων, Κοινωνικών 
Υποθέσεων και Δημόσιας Διοίκησης, Δημόσιας Τάξης 
και Δικαιοσύνης και των υποεπιτροπών αυτών, καθώς 
και των Ειδικών Επιτροπών του άρθρου 42 του Κανονι¬ 
σμού της Βουλής (Μέρος Κοινοβουλευτικό). 

Στην αρμοδιότητα του Τμήματος ανήκει ιδίως: 

Η αποστολή για επεξεργασία ή για συζήτηση και 
ψήφιση στην οικεία επιτροπή των νομοσχεδίων, των 
προτάσεων νόμων και των τροπολογιών. 

Η μέριμνα για τον ορισμό, από τον Πρόεδρο της οι¬ 
κείας επιτροπής, εισηγητών, τον καθορισμό των συνε¬ 
δριάσεων και τη σύνταξη της ημερήσιας διατάξεως του 
έργου κάθε επιτροπής ή υποεπιτροπής και η αποστολή 
της ημερήσιας διατάξεως στα αρμόδια Υπουργεία και 
τα μέλη της επιτροπής ή της υποεπιτροπής, καθώς και 
στα πρόσωπα που καλούνται για ακρόαση ενώπιον αυ¬ 
τών. 

Η υποστήριξη των συνεδριάσεων της επιτροπής ή 
της υποεπιτροπής και η υποβοήθηση του έργου του 
Προέδρου αυτής. 

Η ένταξη στο αρχικό κείμενο των νομοσχεδίων και 
των προτάσεων νόμων των διατάξεων, των τροπολογι¬ 
ών και των προσθηκών που γίνονται δεκτές. 

Η σύνταξη των εκθέσεων της οικείας επιτροπής ή 
υποεπιτροπής και η επιμέλεια της εκτυπώσεως και της 
διανομής αυτών. 

Η τήρηση ιδιαίτερου βιβλίου πρακτικών κάθε επιτρο¬ 
πής ή υποεπιτροπής. 

Η τήρηση των στατιστικών στοιχείων που αναφέρο- 
νται στη δραστηριότητα του Τμήματος. 

Αρθρο 13 

Διεύθυνση Ειδικών Μόνιμων Επιτροπών 

1. Η Διεύθυνση Ειδικών Μόνιμων Επιτροπών είναι αρ¬ 
μόδια για τη συγκρότηση, τη λειτουργία και την υπο¬ 
στήριξη του έργου των Ειδικών Μόνιμων Επιτροπών, 
της Επιτροπής Δημοσίων Επιχειρήσεων, Τραπεζών, 
Οργανισμών Κοινής Ωφελείας και Φορέων Κοινωνικής 
Ασφάλισης, των επιτροπών για εθνικά ή γενικότερου 
ενδιαφέροντος ζητήματα, των Επιτροπών Εσωτερικών 
Θεμάτων της Βουλής, των επιτροπών που συνιστώνται 
σύμφωνα με τα άρθρα 144 και 156 του Κανονισμού της 
Βουλής (Μέρος Κοινοβουλευτικό), καθώς και των λοιπών 
επιτροπών που προβλέπονται ή συνιστώνται με απόφα¬ 
ση της Βουλής ή του Προέδρου της, εκτός αν ορίζεται 
διαφορετικά στην απόφαση σύστασής τους. 

2. Η Διεύθυνση Ειδικών Μόνιμων Επιτροπών συγκρο¬ 
τείται από τα εξής Τμήματα: 

α) Α' Τμήμα. 

β)Β'Τμήμα. 

γ) Τμήμα ΔΕΚΟ και λοιπών Επιτροπών. 

3. Οι αρμοδιότητες των Τμημάτων είναι ιδίως: 

α) Α' Τ μήμα 

Η συγκρότηση, η λειτουργία και η υποστήριξη του έρ¬ 
γου των Ειδικών Μόνιμων Επιτροπών, πλην της Ειδικής 
Μόνιμης Επιτροπής Θεσμών και Διαφάνειας, καθώς και 
των υποεπιτροπών τους. 

Στην αρμοδιότητα του ανήκει ιδίως: 

Η μέριμνα για τον καθορισμό, από τον Πρόεδρο της 
επιτροπής ή της υποεπιτροπής, των συνεδριάσεων και 
τη σύνταξη της ημερήσιας διατάξεως του έργου της 
οικείας επιτροπής ή υποεπιτροπής και η αποστολή της 
στα μέλη της, στους αρμόδιους Υπουργούς και στους 
φορείς ή στα πρόσωπα που καλούνται για ακρόαση 
ενώπιον της επιτροπής ή της υποεπιτροπής για ενημέ¬ 
ρωσή της ή για υποβοήθηση του έργου της. 

Η υποστήριξη των συνεδριάσεων κάθε επιτροπής ή 
υποεπιτροπής και η υποβοήθηση του έργου του Προ¬ 
έδρου της. 

Η μέριμνα για τη σύνταξη των εκθέσεων της οικείας 
επιτροπής ή υποεπιτροπής και η επιμέλεια της εκτυπώ- 
σεως και της διανομής αυτών, καθώς και η αποστολή 
τους στους αρμόδιους Υπουργούς και φορείς. 

Η τήρηση ιδιαίτερου βιβλίου πρακτικών κάθε επιτρο¬ 
πής ή υποεπιτροπής. 

Η τήρηση των στατιστικών στοιχείων που αναφέρο- 
νται στη δραστηριότητα του Τμήματος. 

β) Β' Τμήμα 

Η συγκρότηση, η λειτουργία και η υποστήριξη του 
έργου της Ειδικής Μόνιμης Επιτροπής Θεσμών και Δια¬ 
φάνειας και των Επιτροπών που συνιστώνται σύμφωνα 
με τα άρθρα 144 και 156 του Κανονισμού της Βουλής 
(Μέρος Κοινοβουλευτικό). 

Στην αρμοδιότητά του ανήκει ιδίως: 

Η μέριμνα για τον καθορισμό, από τον Πρόεδρο της 
οικείας επιτροπής, των συνεδριάσεων και τη σύνταξη 
της ημερήσιας διατάξεως του έργου κάθε επιτροπής 
και η αποστολή της στα μέλη της επιτροπής, στους 
αρμόδιους Υπουργούς και στους φορείς ή στα πρόσωπα 
που καλούνται για ακρόαση ενώπιον της επιτροπής για 
ενημέρωσή της ή για υποβοήθηση του έργου της. 

Η υποστήριξη των συνεδριάσεων της οικείας επι¬ 
τροπής και η υποβοήθηση του έργου του Προέδρου 
αυτής. 

Η μέριμνα για τη σύνταξη των εκθέσεων ή των πο¬ 
ρισμάτων της οικείας Επιτροπής, η επιμέλεια εκτυπώ- 
σεως και διανομής τους και η αποστολή τους στους 
αρμόδιους Υπουργούς και φορείς, καθώς και στην κατά 
περίπτωση ανεξάρτητη αρχή. 

Η εν γένει συνεργασία με τις ανεξάρτητες αρχές ώστε 
να επιτελούν με τον καλύτερο δυνατό τρόπο το έργο 
και την αποστολή τους. 

Η τήρηση ιδιαίτερου βιβλίου πρακτικών κάθε επιτρο¬ 
πής ή υποεπιτροπής. 

Η τήρηση των στατιστικών στοιχείων που αναφέρο- 
νται στην καθημερινή δραστηριότητα του Τμήματος. 

γ) Τμήμα ΔΕΚΟ και λοιπών Επιτροπών 


Η συγκρότηση, η λειτουργία και η υποστήριξη του έρ¬ 
γου της Επιτροπής Δημοσίων Επιχειρήσεων, Τραπεζών, 
Οργανισμών Κοινής Ωφελείας και Φορέων Κοινωνικής 
Ασφάλισης, των επιτροπών για εθνικά ή γενικότερου 
ενδιαφέροντος ζητήματα, των επιτροπών Εσωτερικών 
Θεμάτων της Βουλής, καθώς και των λοιπών επιτροπών 
που προβλέπονται ή συνιστώνται με απόφαση της Βου¬ 
λής ή του Προέδρου της, εκτός αν ορίζεται διαφορετικά 
στην απόφαση σύστασής τους. 

Στην αρμοδιότητα του Τμήματος ανήκει ιδίως: 

Η μέριμνα για τον καθορισμό, από τον Πρόεδρο της 
Βουλής και Πρόεδρο της Επιτροπής, των συνεδριάσεων 
και τη σύνταξη της ημερήσιας διατάξεως του έργου της 
Επιτροπής Δημοσίων Επιχειρήσεων, Τ ραπεζών, Οργανι¬ 
σμών Κοινής Ωφελείας και Φορέων Κοινωνικής Ασφά¬ 
λισης, η μέριμνα για τον καθορισμό, από τον Πρόεδρο 
της οικείας από τις ανωτέρω λοιπές επιτροπές των 
συνεδριάσεων και τη σύνταξη της ημερήσιας διατά- 
ξεως του έργου αυτής και η αποστολή της στα μέλη 
της οικείας επιτροπής, στον αρμόδιο Υπουργό και στα 
πρόσωπα που καλούνται για ακρόαση ενώπιον της οι¬ 
κείας επιτροπής για ενημέρωσή της ή για υποβοήθηση 
του έργου της. 

Η υποστήριξη των συνεδριάσεων κάθε επιτροπής και 
η υποβοήθηση του έργου του Προέδρου αυτής. 

Η σύνταξη των εκθέσεων της επιτροπής και η απο¬ 
στολή τους στον αρμόδιο Υπουργό. 

Η τήρηση ιδιαίτερου βιβλίου πρακτικών κάθε Επιτρο¬ 
πής. 

Η τήρηση των στατιστικών στοιχείων που αναφέρο- 
νται στη δραστηριότητα του Τμήματος. 

Αρθρο 14 

Διεύθυνση Πρακτικών Επιτροπών 

1. Η Διεύθυνση Πρακτικών Επιτροπών είναι αρμόδια 
για την τήρηση των πρακτικών των κατά τον Κανονισμό 
της Βουλής (Μέρος Κοινοβουλευτικό) κοινοβουλευτικών 
επιτροπών ή υποεπιτροπών αυτών και την έκθεση όσων 
λαμβάνουν χώρα κατά τη διάρκεια των συνεδριάσεων 
αυτών, εκτός εάν προβλέπεται διαφορετικά στην από¬ 
φαση σύστασής τους. 

2. Η Διεύθυνση Πρακτικών Επιτροπών συγκροτείται 
από τα εξής Τ μήματα: 

α) Τμήμα Πρακτικών Επιτροπών. 

β) Τμήμα Γραμματείας. 

3. Οι αρμοδιότητες των Τμημάτων είναι ιδίως: 

α) Τμήμα Πρακτικών Επιτροπών 

Η διατύπωση των διαμειβομένων και εγγραπτέων 
στα πρακτικά συζητήσεων των κατά τον Κανονισμό 
της Βουλής (Μέρος Κοινοβουλευτικό) κοινοβουλευτι¬ 
κών επιτροπών και των υποεπιτροπών και η ακριβής 
έκθεση όσων λαμβάνουν χώρα κατά τη διάρκεια των 
συνεδριάσεων αυτών. 

Η απομαγνητοφώνηση από τους πρακτικογράφους 
του μέρους της συζήτησης που κατέγραψαν. 

Η καταχώρηση στα πρακτικά της συνεδριάσεως κάθε 
εγγράφου που αναγνώσθηκε κατά τη διάρκειά της και 
κάθε τροπολογίας, προσθήκης, αιτήσεως, καθώς και 
κάθε εν γένει στοιχείου που συμβάλλει στην αποτύ¬ 
πωση κατά τον αρτιότερο τρόπο όσων λέγονται και 
λαμβάνουν χώρα σε κάθε συνεδρίαση. 

Η μέριμνα για την άμεση παράδοση των κειμένων και 
των εγγράφων, που έχουν τυχόν καταχωρισθεί, στις 
αντίστοιχες διευθύνσεις κοινοβουλευτικών επιτροπών. 

β) Τμήμα Γραμματείας 

Η καταχώρηση, μέσω ηλεκτρονικού υπολογιστή, στα 
πρακτικά των συνεδριάσεων των κοινοβουλευτικών επι¬ 
τροπών ή των υποεπιτροπών αυτών των διορθώσεων, οι 
οποίες έχουν γίνει από τον γραμματέα της επιτροπής 
ή της υποεπιτροπής. 

Η συγκέντρωση σε ενιαίο κείμενο και η ταξινόμηση 
των πρακτικών κάθε συνεδρίασης. 

Η μέριμνα για την παράδοση των τελικών κειμένων, 
όπως αυτά έχουν διορθωθεί, στις αντίστοιχες διευθύν¬ 
σεις κοινοβουλευτικών επιτροπών. 

Η επιμέλεια της εκτυπώσεως των πρακτικών των συ¬ 
νεδριάσεων των διαρκών επιτροπών, όταν αυτές ασκούν 
νομοθετικό έργο.» 

Αρθρο 7 

Μετά το Κεφάλαιο Ε' προστίθεται Κεφάλαιο ΣΤ', ως 
εξής: 

«ΚΕΦΑΛΑΙΟ ΣΤ' 

Γενική Διεύθυνση Διεθνών Σχέσεων και Επικοινωνίας 

Αρθρο 15 

Αποστολή - Βασική διάρθρωση 

1. Η Γ ενική Διεύθυνση Διεθνών Σχέσεων και Επικοινω¬ 
νίας έχει ως αποστολή το σχεδίασμά, την οργάνωση και 
την προώθηση των διεθνών σχέσεων και της διεθνούς 
εκπροσωπήσεως της Βουλής των Ελλήνων στο εσωτε¬ 
ρικό και στο εξωτερικό, την επικοινωνία του Προέδρου 
και των μελών του Κοινοβουλίου με τη Διοίκηση και το 
κοινό, την πληροφόρηση του πολίτη για το νομοθετικό 
έργο, τις κοινοβουλευτικές δραστηριότητες και τις πο¬ 
λιτιστικές δράσεις και πρωτοβουλίες της Βουλής, την 
εκτύπωση και διανομή των εκδόσεων της Βουλής. 

2. Η Γ ενική Διεύθυνση Διεθνών Σχέσεων και Επικοινω¬ 
νίας συγκροτείται από τις εξής Διευθύνσεις: 

α) Διεύθυνση Διεθνών Σχέσεων και Οργανισμών. 

β) Διεύθυνση Ευρωπαϊκών Υποθέσεων. 

γ) Διεύθυνση Διεθνών Υποθέσεων και Ελληνισμού της 
Διασποράς. 

δ) Διεύθυνση Επικοινωνίας. 

ε) Διεύθυνση Εκδόσεων και Εκτυπώσεων. 

Αρθρο 16 

Διεύθυνση Διεθνών Σχέσεων και Οργανισμών 

1. Η Διεύθυνση Διεθνών Σχέσεων και Οργανισμών είναι 
αρμόδια για την ανάπτυξη της συνεργασίας μεταξύ της 
Βουλής και των Οργανισμών με την παρακολούθηση 
των εργασιών τους, την επικουρία και την οργάνωση 
της εκπροσωπήσεως των αντιπροσωπειών της Βουλής 
στις κοινοβουλευτικές συνελεύσεις τους, καθώς και με 
τη μελέτη και τεκμηρίωση των σχετικών ζητημάτων. 

2. Η Διεύθυνση Διεθνών Σχέσεων και Οργανισμών συ¬ 
γκροτείται από τα εξής Τμήματα: 

α) Τμήμα Διεθνών Οργανισμών. 

β) Τμήμα Διακοινοβουλευτικής Ενώσεως και Λοιπών 
Διεθνών Οργανισμών. 

3. Οι αρμοδιότητες των Τμημάτων είναι ιδίως: 

α) Τ μήμα Διεθνών Οργανισμών 


Η υποστήριξη των αντιπροσωπειών ή εκπροσωπήσε¬ 
ων της Βουλής στη Συνέλευση της Δυτικοευρωπαϊκής 
Ένωσης και στους εν γένει διεθνείς κοινοβουλευτικούς 
οργανισμούς όπως ΝΑΤΟ, ΟΑΣΕ κ.ά., εκτός αυτών που 
εμπίπτουν στην αρμοδιότητα του Τμήματος Διακοι¬ 
νοβουλευτικής Ενώσεως και Λοιπών Διεθνών Οργανι¬ 
σμών. 

Η μελέτη και τεκμηρίωση μεγάλων διεθνών ζητημάτων 
και θεμάτων αρμοδιότητας διεθνών εν γένει οργανι¬ 
σμών. 

Η διοικητική και η εν γένει υποστήριξη των κοινοβου¬ 
λευτικών αντιπροσωπειών, η δημιουργία σχετικών ενη¬ 
μερωτικών φακέλων για τους Βουλευτές, καθώς και η 
τήρηση αρχείου επί των θεμάτων αρμοδιότητάς του. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από 
Βουλευτές ή και από υπηρεσιακά μέλη των αντιπρο¬ 
σωπειών. 

β) Τμήμα Διακοινοβουλευτικής Ενώσεως και Λοιπών 
Διεθνών Οργανισμών 

Η υποστήριξη των αντιπροσωπειών ή εκπροσωπήσεων 
της Βουλής στη Διακοινοβουλευτική Ένωση (Ι.Ρ.υ.) και 
στην Κοινοβουλευτική Συνέλευση του Συμβουλίου της 
Ευρώπης. 

Η διοικητική και η εν γένει υποστήριξη των οικείων 
κοινοβουλευτικών αντιπροσωπειών, η δημιουργία σχετι¬ 
κών ενημερωτικών φακέλων για τους Βουλευτές, καθώς 
και η τήρηση αρχείου επί των θεμάτων αρμοδιότητάς 
του. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από 
Βουλευτές ή και από υπηρεσιακά μέλη των αντιπρο¬ 
σωπειών. 

Αρθρο 17 

Διεύθυνση Ευρωπαϊκών Υποθέσεων 

1. Η Διεύθυνση Ευρωπαϊκών Υποθέσεων είναι αρμό¬ 
δια για το σχεδίασμά, την οργάνωση και την ανάπτυξη 
των σχέσεων της Βουλής των Ελλήνων με τα όργανα 
της Ευρωπαϊκής Ενώσεως (Ε.Ε.), τις Ευρωπαϊκές Περι¬ 
φερειακές Διασκέψεις, Πρωτοβουλίες, Διαδικασίες και 
Συνεργασίες, καθώς και με τα εθνικά κοινοβούλια των 
κρατών-μελών της Ευρωπαϊκής Ενώσεως. 

2. Η Διεύθυνση Ευρωπαϊκών Υποθέσεων συγκροτείται 
από τα εξής Τ μήματα και Γ ραφείο: 

α) Τμήμα Ευρωπαϊκής Ένωσης. 

β) Τμήμα Ευρωπαϊκών Περιφερειακών Διασκέψεων και 
Συνεργασιών. 

γ) Τμήμα Ευρωπαϊκής Τεκμηρίωσης. 

δ) Γ ραφείο Διασύνδεσης της Βουλής με το Ευρωπαϊκό 
Κοινοβούλιο. 

3. Οι αρμοδιότητες των Τμημάτων και του Γραφείου 
είναι ιδίως: 

α) Τμήμα Ευρωπαϊκής Ένωσης 

Η μελέτη και η παρακολούθηση των εργασιών και 
των δραστηριοτήτων των οργάνων της Ευρωπαϊκής 
Ενώσεως και των εθνικών κοινοβουλίων των κρατών- 
μελών της Ευρωπαϊκής Ενώσεως, η συλλογή στοιχείων 
και πληροφοριών θεσμικού ενδιαφέροντος και επικαι- 
ρότητας, με σκοπό την ανάλυση, τη διαμόρφωση και 
την υποβολή σχετικών εισηγήσεων στη Διεύθυνση Ευ¬ 
ρωπαϊκών Υποθέσεων. 

Η διοικητική και η εν γένει υποστήριξη του έργου της 
Επιτροπής Ευρωπαϊκών Υποθέσεων και των λοιπών επι¬ 
τροπών και αντιπροσωπειών της Βουλής των Ελλήνων 
στο πλαίσιο της συνεργασίας της με τα κοινοβούλια 
των κρατών-μελών της Ε.Ε.. 

Η υποστήριξη των αρμόδιων Κοινοβουλευτικών Επι¬ 
τροπών για την άσκηση του ελέγχου των σχεδίων νομο¬ 
θετικών πράξεων των οργάνων της Ευρωπαϊκής Ενώσε- 
ως, συμπεριλαμβανομένου και του ελέγχου τήρησης των 
αρχών της επικουρικότητας και της αναλογικότητας. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από 
Βουλευτές ή και από υπηρεσιακά μέλη των αντιπρο¬ 
σωπειών. 

Η κατάρτιση του προγράμματος των επίσημων με¬ 
ταβάσεων του Προέδρου της Βουλής ή μελών του 
Προεδρείου της Βουλής στις χώρες της Ευρωπαϊκής 
Ενώσεως και η μέριμνα για την επικοινωνία τους με τις 
αρχές των χωρών αυτών. 

Η υποβοήθηση του έργου των Βουλευτών και των Ελ¬ 
λήνων Ευρωβουλευτών στο Ευρωπαϊκό Κοινοβούλιο. 

Η ενημέρωση των Βουλευτών που συμμετέχουν στις 
αποστολές σε επίπεδο οργάνων της Ευρωπαϊκής Ενώ¬ 
σεως επί των σχετικών θεμάτων και η τήρηση αρχεί¬ 
ου. 

β) Τμήμα Ευρωπαϊκών Περιφερειακών Διασκέψεων και 
Συνεργασιών 

Η μελέτη και η παρακολούθηση των εργασιών και των 
δραστηριοτήτων των Ευρωπαϊκών Περιφερειακών Δια¬ 
σκέψεων και Συνεργασιών, στις οποίες μετέχει η Βουλή 
των Ελλήνων, όπως της Ευρωμεσογειακής Κοινοβου¬ 
λευτικής Συνέλευσης, της Κοινοβουλευτικής Συνέλευ¬ 
σης Μεσογείου, της Οικονομικής Συνεργασίας Ευξείνου 
Πόντου, της Διαδικασίας Νοτιοανατολικής Ευρώπης, της 
Πρωτοβουλίας Αδριατικής και Ιονίου, καθώς και λοιπών 
συνεργασιών ευρωπαϊκού ενδιαφέροντος. 

Η διοικητική και η εν γένει υποστήριξη των κοινοβου¬ 
λευτικών αντιπροσωπειών, η δημιουργία σχετικών ενη¬ 
μερωτικών φακέλων για τους Βουλευτές, καθώς και η 
τήρηση αρχείου επί των θεμάτων αρμοδιότητάς του. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από 
Βουλευτές ή και από υπηρεσιακά μέλη των αντιπρο¬ 
σωπειών. 

γ) Τμήμα Ευρωπαϊκής Τεκμηρίωσης 

Η παραλαβή και η αρχειοθέτηση των εγγράφων κα¬ 
νονιστικού περιεχομένου, καθώς και των εγγράφων δι- 
αβουλεύσεως που αποστέλλει στα εθνικά κοινοβούλια η 
Ευρωπαϊκή Επιτροπή, καθώς και κάθε άλλου εγγράφου, 
που αποστέλλουν τα όργανα της Ευρωπαϊκής Ενώσε¬ 
ως. 

Η δημιουργία, η διαχείριση και η ενημέρωση βάσης δε¬ 
δομένων από το σύνολο των κειμένων που αποστέλλει η 
Ευρωπαϊκή Επιτροπή για την εύχρηστη και συστηματική 
πρόσβαση σε αυτά των Βουλευτών και των Ελλήνων 
Ευρωβουλευτών, καθώς και των αρμόδιων υπηρεσιών 
της Βουλής. 

Η επεξεργασία των δεδομένων αυτών και η αξιοποίη¬ 
σή τους σε συνεργασία με το τμήμα Ευρωπαϊκής Ένω¬ 
σης, για την προετοιμασία της άσκησης ελέγχου επί των 
σχεδίων νομοθετικών πράξεων της Ευρωπαϊκής Ενώσε¬ 
ως από τις αρμόδιες Κοινοβουλευτικές Επιτροπές. 


Η διασύνδεση με το δικτυακό τόπο ΙΡΕΧ, για την 
ανταλλαγή πληροφοριών μεταξύ εθνικών κοινοβουλίων 
της Ευρωπαϊκής Ενώσεως επί των θεμάτων της αρμο¬ 
διότητάς τους. 

Η αποστολή των γνωμών που υιοθετούν οι Επιτροπές 
της Βουλής σχετικά με προτάσεις πράξεων κανονιστι¬ 
κού περιεχομένου και κειμένων διαβουλεύσεως προς 
την Ευρωπαϊκή Επιτροπή, το ΙΡΕΧ και τη Γραμματεία 
της Διάσκεψης των Επιτροπών Ευρωπαϊκών Υποθέσεων 
των Εθνικών Κοινοβουλίων της Ευρωπαϊκής Ένωσης 
(0Ο5Α0), και σε κάθε άλλο αρμόδιο όργανο της Ευρω¬ 
παϊκής Ενώσεως. 

δ) Γ ραφείο Διασύνδεσης της Βουλής με το Ευρωπαϊκό 
Κοινοβούλιο 

Η ενεργός και συστηματική επιτόπια παρακολούθηση 
από τη Βουλή των Ελλήνων των δραστηριοτήτων του 
Ευρωπαϊκού Κοινοβουλίου, καθώς και η ενημέρωση των 
αρμόδιων υπηρεσιών της Βουλής για τις προσκλήσεις 
συμμετοχής σε ευρωπαϊκά προγράμματα. 

Η ανάπτυξη σχέσεων συνεργασίας της Βουλής των 
Ελλήνων με τους αντίστοιχους εκπροσώπους των Κοι¬ 
νοβουλίων των χωρών της Ευρωπαϊκής Ενώσεως και τη 
Γραμματεία της 0Ο3Α0. 

Η συστηματική παρακολούθηση και καταγραφή του 
έργου όλων των Επιτροπών του Ευρωπαϊκού Κοινοβου¬ 
λίου, ο συσχετισμός του με το έργο των αντίστοιχων ή 
ομοειδούς αντικειμένου Επιτροπών του Ελληνικού Κοι¬ 
νοβουλίου και η άμεση ενημέρωση αυτών, καθώς και 
των αρμόδιων Διευθύνσεων της Βουλής. 

Η ενημέρωση του Ελληνικού Κοινοβουλίου για τις 
κοινοβουλευτικές δραστηριότητες των Ελλήνων Ευ¬ 
ρωβουλευτών. 

Η διασύνδεση και η συστηματική ενημέρωση του 
Γραφείου από τις υπηρεσίες της Μόνιμης Ελληνικής 
Αντιπροσωπείας στην Ευρωπαϊκή Ένωση. 

Αρθρο 18 

Διεύθυνση Διεθνών Υποθέσεων 
και Ελληνισμού της Διασποράς 

1. Η Διεύθυνση Διεθνών Υποθέσεων και Ελληνισμού 
της Διασποράς είναι αρμόδια για την ανάπτυξη και το 
συντονισμό των σχέσεων της Βουλής των Ελλήνων με 
κοινοβούλια της αλλοδαπής σε διμερές επίπεδο. 

Η Διεύθυνση Διεθνών Υποθέσεων και Ελληνισμού της 
Διασποράς είναι αρμόδια και για την ανάπτυξη και το 
συντονισμό των σχέσεων της Βουλής των Ελλήνων με 
τον Ελληνισμό της Διασποράς και με κάθε Κοινοβουλευ¬ 
τική Ομάδα Φιλίας, καθώς και για την παρακολούθηση 
θεμάτων διεθνούς συνεργασίας, διμερών θεμάτων, την 
προώθηση των διμερών διακοινοβουλευτικών σχέσεων 
και την υποστήριξη του έργου των αντιπροσωπειών του 
Ελληνικού Κοινοβουλίου. 

2. Η Διεύθυνση Διεθνών Υποθέσεων και Ελληνισμού 
της Διασποράς συγκροτείται από τα εξής Τμήματα: 

α) Τμήμα Διεθνούς Συνεργασίας και Ειδικευμένων 
Οργανισμών. 

β) Τμήμα Ελληνισμού της Διασποράς. 

γ) Τμήμα Ομάδων Φιλίας και Διμερών Θεμάτων. 

3. Οι αρμοδιότητες των Τμημάτων είναι ιδίως: 

α) Τμήμα Διεθνούς Συνεργασίας και Ειδικευμένων 
Οργανισμών 

Η ανάπτυξη και ο συντονισμός των διμερών σχέσεων 
με τα κοινοβούλια της αλλοδαπής. 

Η μελέτη και η παρακολούθηση θεμάτων των διεθνών 
κοινοβουλευτικών συνελεύσεων και των διεθνών κοι¬ 
νοβουλευτικών οργανισμών, όπως η Διακοινοβουλευτι¬ 
κή Συνέλευση Ορθοδοξίας (Δ.Σ.Ο.) και λοιπών διεθνών 
συνεργασιών, που δεν εμπίπτουν στην αρμοδιότητα 
των Διευθύνσεων Ευρωπαϊκών Υποθέσεων και Διεθνών 
Σχέσεων και Οργανισμών. 

Η διοικητική και η εν γένει υποστήριξη των κοινοβου¬ 
λευτικών αντιπροσωπειών, η δημιουργία σχετικών ενη¬ 
μερωτικών φακέλων για τους Βουλευτές, καθώς και η 
τήρηση αρχείου επί των θεμάτων αρμοδιότητάς του. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από 
Βουλευτές ή και από υπηρεσιακά μέλη των αντιπρο¬ 
σωπειών. 

Η κατάρτιση του προγράμματος των επίσημων μετα¬ 
βάσεων του Προέδρου της Βουλής ή μελών του Προε¬ 
δρείου της Βουλής στα κράτη που δεν εμπίπτουν στην 
αρμοδιότητα της Διευθύνσεως Ευρωπαϊκών Υποθέσεων 
και η μέριμνα για την επικοινωνία τους με τις αρχές 
των χωρών αυτών. 

β) Τμήμα Ελληνισμού της Διασποράς 

Η επικοινωνία, η συνεργασία και η ανάπτυξη και σύ¬ 
σφιγξη των σχέσεων του Ελληνικού Κοινοβουλίου με 
τον Ελληνισμό της Διασποράς. 

Η διοικητική και η εν γένει υποστήριξη των δραστηρι¬ 
οτήτων της Επιτροπής Ελληνισμού της Διασποράς στην 
Ελλάδα και στο εξωτερικό και του έργου του Συμβου¬ 
λίου Απόδημου Ελληνισμού (ΣΑΕ) και της Παγκόσμιας 
Διακοινοβουλευτικής Ένωσης Ελληνισμού (ΠΑ.Δ.Ε.Ε.), 
καθώς και η τήρηση σχετικού αρχείου. 

Η οργάνωση της συμμετοχής των κοινοβουλευτικών 
αντιπροσωπειών σε εκδηλώσεις ομογενειακών οργα¬ 
νώσεων. 

Η επιμέλεια της συγκεντρώσεως και συστηματικής 
κατατάξεως των εκθέσεων, που συντάσσονται από Βου¬ 
λευτές μέλη των αντιπροσωπειών επί θεμάτων αρμοδιό¬ 
τητάς τους και υποβάλλονται στον Πρόεδρο της Βουλής 
για διαβίβασή τους στους αρμόδιους Υπουργούς. 

γ) Τμήμα Ομάδων Φιλίας και Διμερών Θεμάτων 

Η οργάνωση επαφών και ανταλλαγών επισκέψεων των 
Κοινοβουλευτικών Ομάδων Φιλίας, η κατάρτιση των σχε¬ 
τικών προγραμμάτων, η επιλογή και η επεξεργασία των 
θεματικών ενοτήτων και η προετοιμασία των επαφών 
των Ομάδων αυτών με εκπροσώπους των αντίστοιχων 
Κοινοβουλίων και Κυβερνήσεων, καθώς και των διμερών 
επαφών των κοινοβουλευτικών αντιπροσωπειών. 

Η διοικητική και η εν γένει υποστήριξη των κοινο¬ 
βουλευτικών αντιπροσωπειών που συμμετέχουν και η 
τήρηση αρχείου. 

Η επιμέλεια της συγκεντρώσεως και συστηματικής 
κατατάξεως των εκθέσεων, που συντάσσονται από Βου¬ 
λευτές μέλη των αντιπροσωπειών επί θεμάτων αρμοδιό¬ 
τητάς τους και υποβάλλονται στον Πρόεδρο της Βουλής 
για διαβίβασή τους στους αρμόδιους Υπουργούς. 

Άρθρο 19 

Διεύθυνση Επικοινωνίας 

1. Η Διεύθυνση Επικοινωνίας είναι αρμόδια για την 
οργάνωση, την παρακολούθηση και την ανάπτυξη της 


επικοινωνίας και των δημοσίων σχέσεων της Βουλής 
των Ελλήνων στο εσωτερικό και στο εξωτερικό και την 
ενημέρωση της ελληνικής και διεθνούς κοινής γνώμης 
για κοινοβουλευτικά θέματα και για τις δραστηριότη¬ 
τες της Βουλής, μέσω του έντυπου και ηλεκτρονικού 
τύπου. 

Η Διεύθυνση Επικοινωνίας υποστηρίζει την οργάνωση 
και την προβολή των δραστηριοτήτων του Ιδρύματος 
της Βουλής των Ελλήνων για τον Κοινοβουλευτισμό και 
τη Δημοκρατία, σε συνεργασία με τις υπηρεσίες του. 

Υποστηρίζει το έργο των άλλων Διευθύνσεων της 
Γ ενικής Διεύθυνσης Διεθνών Σχέσεων και Επικοινωνίας 
σε θέματα οργάνωσης επίσημων και μη αποστολών, 
επισκέψεων, διεξαγωγής συνεδρίων και διασκέψεων, 
διμερών ή πολυμερών συναντήσεων στο Μέγαρο της 
Βουλής, στο εσωτερικό και στο εξωτερικό. 

2. Η Διεύθυνση Επικοινωνίας συγκροτείται από τα εξής 
Τ μήματα: 

α) Τμήμα Δημοσίων Σχέσεων. 

β) Τμήμα Πρωτοκόλλου και Εθιμοτυπίας. 

γ) Τμήμα Πληροφόρησης του Πολίτη. 

3. Οι αρμοδιότητες των Τμημάτων είναι ιδίως: 

α) Τμήμα Δημοσίων Σχέσεων 

Η οργάνωση, η παρακολούθηση και η ανάπτυξη των 
δημοσίων σχέσεων της Βουλής των Ελλήνων μέσω 
επισκέψεων και φιλοξενιών κοινοβουλευτικών αντιπρο¬ 
σωπειών άλλων χωρών, επισκέψεων κοινοβουλευτικών 
επιτροπών και εκπροσώπων φορέων. 

Η επικοινωνία με τις δημόσιες αρχές και τους φορείς 
του δημόσιου και του ιδιωτικού τομέα για την ενδυνά¬ 
μωση των σχέσεων μεταξύ αυτών και της Βουλής των 
Ελλήνων, την αποτελεσματικότερη συνεργασία τους 
και την ανταλλαγή χρήσιμων πληροφοριών. 

Η διοργάνωση πολιτιστικών και άλλων εκδηλώσεων 
στην Ελλάδα και στο εξωτερικό για την προβολή του 
έργου και της λειτουργίας της Βουλής. 

Η παρουσίαση του έργου της Βουλής σε μαθητές, 
σπουδαστές και λοιπούς επισκέπτες. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από την 
Υπηρεσία και η τήρηση αρχείου. 

β) Τμήμα Πρωτοκόλλου και Εθιμοτυπίας 

Η οργάνωση της συμμετοχής της Βουλής των Ελλή¬ 
νων σε δημόσιες τελετές και εκδηλώσεις. 

Η οργάνωση και ο συντονισμός του προγράμματος 
και των επαφών κατά τη διάρκεια επίσημων επισκέψε¬ 
ων Προέδρων Κοινοβουλίων της αλλοδαπής και ξένων 
Αντιπροσωπειών, των υποδοχών και των ακροάσεων 
στο εσωτερικό και στο εξωτερικό, σε συνεργασία με 
τις αρμόδιες Διευθύνσεις Διεθνών Σχέσεων και Οργανι¬ 
σμών, Ευρωπαϊκών Υποθέσεων και Διεθνών Υποθέσεων 
και Ελληνισμού της Διασποράς. 

Η επιμέλεια της εκπροσώπησης της Βουλής των Ελ¬ 
λήνων σε δημόσιες τελετές στη χώρα. 

Η παροχή πληροφοριών για το πρωτόκολλο και την 
εθιμοτυπία της Βουλής των Ελλήνων. 

Η οργάνωση αρχείου και η φύλαξη δώρων προς τη 
Βουλή και τον Πρόεδρό της. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από το 
Τμήμα και η τήρηση σχετικού αρχείου. 

γ) Τμήμα Πληροφόρησης του Πολίτη 

Η παροχή προς τους πολίτες και κάθε φορέα στην 
Ελλάδα και στο εξωτερικό πληροφοριών που αφορούν 
οποιοσδήποτε μορφής δραστηριότητα της Βουλής, κα¬ 
θώς και η διάθεση συναφούς ενημερωτικού υλικού και 
εντύπων και από το χώρο των πρώην «ανθοπωλείων» 
στο κτίριο της Βουλής. 

Η επιμέλεια της συγκεντρώσεως και συστηματικής 
κατατάξεως των εκθέσεων που συντάσσονται από το 
Τμήμα και η τήρηση αρχείου. 

Άρθρο 20 

Διεύθυνση Εκδόσεων και Εκτυπώσεων 

1. Η Διεύθυνση Εκδόσεων και Εκτυπώσεων είναι αρ¬ 
μόδια: 

α) για το σχεδίασμά, την παραγωγή και τη διανο¬ 
μή κοινοβουλευτικών εγγράφων, όπως νομοσχεδίων, 
προτάσεων νόμων, πορισμάτων, κοινοβουλευτικών 
εκθέσεων, καθώς και των πρακτικών της Βουλής και 
των Επιτροπών της, εφόσον στην περίπτωση αυτή το 
αποφασίσει ο Πρόεδρος της Βουλής, β) για την έκδοση 
ενημερωτικών φυλλαδίων και συγγραμμάτων και κάθε 
άλλης εκδόσεως, έντυπης και ψηφιακής μορφής, στα 
πλαίσια των δραστηριοτήτων της Βουλής, καθώς και 
για τη διάθεση αυτών. 

2. Η Διεύθυνση Εκδόσεων και Εκτυπώσεων συγκρο¬ 
τείται από τα εξής Τμήματα: 

α) Τμήμα Σχεδιασμού και Εργασιών Προεκτύπωσης. 

β) Τμήμα Παραγωγής. 

γ) Τμήμα Ενημέρωσης, Διαχείρισης Εκδόσεων και Εξυ¬ 
πηρέτησης Κοινού. 

3. Οι αρμοδιότητες των Τμημάτων είναι ιδίως: 

α) Τμήμα Σχεδιασμού και Εργασιών Προεκτύπωσης 

Η υλοποίηση των εν γένει εργασιών προεκτυπώσεων, 
όπως, ο δημιουργικός σχεδιασμός, η στοιχειοθεσία, η 
σελιδοποίηση, η ενσωμάτωση διορθώσεων, η επιμέλεια, 
το μοντάζ, η παραγωγή συμβατικών ή ψηφιακών πλακών, 
σε συνεργασία με τις εμπλεκόμενες, κατά περίπτωση, 
υπηρεσίες της Βουλής. 

Η ηλεκτρονική αρχειοθέτηση των πόσης φύσεως ερ¬ 
γασιών και εκδόσεων της Βουλής, με τρόπο που κα¬ 
θιστά ευχερή και αποτελεσματική την αναζήτηση και 
την αποστολή τους στο Τμήμα Παραγωγής και στη 
βάση δεδομένων της Διευθύνσεως Πληροφορικής και 
Νέων Τεχνολογιών για τις ανάγκες των ιστοχώρων της 
Βουλής. 

Η μέριμνα για την προμήθεια, τη συντήρηση και την 
καλή λειτουργική κατάσταση του προεκτυπωτικού εξο¬ 
πλισμού, καθώς και για την προμήθεια των απαιτούμε- 
νων ανταλλακτικών και αναλώσιμων υλικών. 

Η μέριμνα για το σχεδίασμά και την υλοποίηση εκ¬ 
δόσεων σε ψηφιακή μορφή, καθώς και η επιμέλεια και 
παρακολούθηση των εκδόσεων που γίνονται από εξω¬ 
τερικούς συνεργάτες, σε συνεργασία με τα υπόλοιπα 
Τ μήματα της Διεύθυνσης Εκδόσεων και Εκτυπώσεων. 

β) Τμήμα Παραγωγής 

Η εκτύπωση των εργασιών, η σύνθεση και βιβλιοδέ- 
τησή τους και η παράδοση αυτών στις αρμόδιες Υπη¬ 
ρεσίες. 

Η μέριμνα για την προμήθεια του κατάλληλου εξοπλι¬ 
σμού και των απαιτούμενων ανταλλακτικών και αναλώ¬ 
σιμων υλικών, για τις εργασίες του Τμήματος και την 
καλή και αποτελεσματική λειτουργία του. 


Η αρχειοθέτηση όλων των εκτυπωτικών πλακών και 
των λοιπών στοιχείων, ώστε να είναι ευχερής και λει¬ 
τουργική η επαναχρησιμοποίησή τους σε περιπτώσεις 
επανεκδόσεων. 

Η παρακολούθηση των εργασιών που εμπίπτουν στον 
τομέα ευθύνης του Τμήματος, οι οποίες γίνονται από 
εξωτερικούς συνεργάτες. 

γ) Τμήμα Ενημέρωσης, Διαχείρισης Εκδόσεων και Εξυ¬ 
πηρέτησης Κοινού 

Η παρακολούθηση, η συγκέντρωση, η αποθήκευση, η 
ταξινόμηση και διάθεση των πόσης φύσεως έντυπων 
και ψηφιακών εκδόσεων της Βουλής των Ελλήνων και η 
παροχή πληροφοριών για τις εκδοτικές δραστηριότητές 
της σε κάθε ενδιαφερόμενο. 

Η διαχείριση και διάθεση των εκδόσεων της Βουλής 
των Ελλήνων, εκτός των άλλων, και σε όλους τους φο¬ 
ρείς που έχουν άμεση και έμμεση σχέση με αυτή. 

Η διανομή πόσης φύσεως κοινοβουλευτικών εγγράφων, 
όπως νομοσχεδίων, προτάσεων νόμων, πορισμάτων, κοι¬ 
νοβουλευτικών εκθέσεων, καθώς και των πρακτικών της 
Βουλής και των Επιτροπών της, εφόσον στην περίπτωση 
αυτή το αποφασίσει ο Πρόεδρος της Βουλής. 

Η τήρηση ηλεκτρονικού και έντυπου αρχείου πα¬ 
ραλαβής και διαθέσεως εντύπων και εκδόσεων και η 
αποστολή τους σε κάθε αποδέκτη, όπως βιβλιοθήκες, 
κοινωνικούς ή άλλους φορείς, εκθέσεις, συνέδρια.» 

Άρθρο 8 

Μετά το Κεφάλαιο ΣΤ' προστίθεται Κεφάλαιο Ζ', ως 
εξής: 

«ΚΕΦΑΔΑΙΟ Ζ' 

Γ ενική Διεύθυνση Ανθρώπινου Δυναμικού 

Άρθρο 21 

Αποστολή - Βασική διάρθρωση 

1. Η Γ ενική Διεύθυνση Ανθρώπινου Δυναμικού έχει ως 
αποστολή τον προγραμματισμό της δραστηριότητας 
και το συντονισμό της λειτουργίας των επί μέρους ορ¬ 
γανικών μονάδων, από τις οποίες συγκροτείται, καθώς 
και την παρακολούθηση του έργου τους, με σκοπό την 
αποτελεσματική λειτουργία τους. 

2. Η Γ ενική Διεύθυνση Ανθρώπινου Δυναμικού συγκρο¬ 
τείται από τις εξής Διευθύνσεις και Τμήματα: 

α) Διεύθυνση Ανθρώπινου Δυναμικού και Επιμορφώ- 
σεως. 

β) Διεύθυνση Πληροφορικής και Νέων Τεχνολογιών. 

γ) Μονάδα Οργάνωσης και Μεθόδων. 

δ) Τμήμα Υποδομών και Περιφερειακών Δραστηριο¬ 
τήτων. 

ε) Τμήμα Βουλευτών και Κομμάτων. 

Αρθρο 22 

Διεύθυνση Ανθρώπινου Δυναμικού και Επιμορφώσεως 

1. Η Διεύθυνση Ανθρώπινου Δυναμικού και Επιμορφώ- 
σεως είναι αρμόδια για το χειρισμό όλων των θεμάτων 
υπηρεσιακής καταστάσεως του προσωπικού της Βουλής 
των Ελλήνων, τη στελέχωση των οργανικών μονάδων 
αυτής και τη γραμματειακή υποστήριξή τους. 

2. Η Διεύθυνση Ανθρώπινου Δυναμικού και Επιμορφώ- 
σεως συγκροτείται από τα εξής Τμήματα: 

α) Τμήμα Προσωπικού. 

β) Τμήμα Επιμορφώσεως και Μετεκπαιδεύσεως. 
γ) Τμήμα Γραμματείας, 
δ) Τμήμα Κινήσεως Οχημάτων. 

3. Οι αρμοδιότητες των Τμημάτων είναι ιδίως: 
α) Τμήμα Προσωπικού 

Ο χειρισμός των θεμάτων υπηρεσιακής καταστάσεως 
του προσωπικού της Βουλής των Ελλήνων, η τήρηση και 
η ενημέρωση των προσωπικών μητρώων των υπαλλή¬ 
λων της, καθώς και η παροχή σχετικών πληροφοριών. 

Η ενέργεια των νόμιμων διατυπώσεων για το διορι¬ 
σμό ή την πρόσληψη του πόσης φύσεως, κατηγορίας ή 
ειδικότητας, με οποιαδήποτε σχέση, προσωπικού της 
Βουλής των Ελλήνων. 

Η μέριμνα για τη συγκρότηση των υπηρεσιακών συμ¬ 
βουλίων. 

Ο χειρισμός όλων των θεμάτων των επιστημονικών 
συνεργατών των Βουλευτών. 

Ο χειρισμός κάθε άλλου θέματος αρμοδιότητας της 
Διευθύνσεως, που δεν ανήκει στην αρμοδιότητα των 
άλλων Τμημάτων της Διευθύνσεως Ανθρώπινου Δυνα¬ 
μικού και Επιμορφώσεως. 
β) Τμήμα Επιμορφώσεως και Μετεκπαιδεύσεως 
Η μελέτη και εισήγηση μέτρων και δράσεων για την 
επιμόρφωση, την εκπαίδευση και τη μετεκπαίδευση των 
Βουλευτών και του προσωπικού, είτε αυτοτελώς είτε 
σε συνεργασία με το Εθνικό Κέντρο Δημόσιας Διοι- 
κήσεως (Ε.Κ.Δ.Δ.), τα Ανώτατα Εκπαιδευτικά Ιδρύματα 
του Πανεπιστημιακού και Τεχνολογικού τομέα ή άλλους 
επιμορφωτικούς φορείς, ελληνικούς ή ξένους, σε θέματα 
ιδίως νέων τεχνολογιών και ξένων γλωσσών, καθώς και 
την εν συνεχεία αποδοτικότερη αξιοποίηση και ενδυ¬ 
νάμωση του προσωπικού. 

Η μέριμνα για την πρακτική άσκηση των φοιτητών 
και σπουδαστών Ανωτάτων Εκπαιδευτικών Ιδρυμάτων, 
Πανεπιστημιακού και Τεχνολογικού τομέα, σε υπηρεσίες 
της Βουλής των Ελλήνων. 

Με αποφάσεις του Προέδρου της Βουλής ρυθμίζονται 
τα σχετικά θέματα εκπαιδεύσεως και μετεκπαιδεύσε- 
ως, οι όροι και οι προϋποθέσεις, καθώς και κάθε άλλη 
λεπτομέρεια για τη συνεργασία της Βουλής με τους 
ανωτέρω φορείς, 
γ) Τμήμα Γραμματείας 

Η τήρηση του γενικού πρωτοκόλλου της εισερχόμε¬ 
νης και εξερχόμενης αλληλογραφίας, καθώς και του 
εμπιστευτικού πρωτοκόλλου. 

Η παραλαβή, πρωτοκόλληση και διακίνηση της αλλη¬ 
λογραφίας και η διεκπεραίωση της εξερχόμενης αλ¬ 
ληλογραφίας. 

Η επικύρωση αντιγράφων και η βεβαίωση του γνησίου 
της υπογραφής. 

Η τήρηση του Αρχείου, 
δ) Τμήμα Κινήσεως Οχημάτων 
Η επιμέλεια της κινήσεως των οχημάτων της Βου¬ 
λής των Ελλήνων και η εποπτεία επί του προσωπικού, 
στο οποίο ανατίθεται η κίνηση των οχημάτων. Για τη 
διάθεση των οχημάτων και τους δικαιούχους χρήσης 
αυτών απαιτείται προηγούμενη απόφαση ή εντολή του 
Προέδρου της Βουλής. 

Η μέριμνα για την τακτική συντήρηση και επισκευή 
των οχημάτων της Βουλής των Ελλήνων και τους προ- 
βλεπόμενους τεχνικούς ελέγχους, καθώς και η τήρηση 


σχετικών αρχείων. Η επιμέλεια για την ασφάλιση και 
τον εφοδιασμό των αυτοκινήτων με τα αναγκαία έγ¬ 
γραφα κινήσεως. 

Άρθρο 23 

Διεύθυνση Πληροφορικής και Νέων Τεχνολογιών 

1. Η Διεύθυνση Πληροφορικής και Νέων Τεχνολογιών 
είναι αρμόδια για την οργάνωση, το συντονισμό και την 
ενημέρωση των παραγόμενων ή τηρούμενων σε ηλε¬ 
κτρονική μορφή δεδομένων από τις συνεδριάσεις της 
Βουλής των Ελλήνων και των επιτροπών της, την επί¬ 
βλεψη και την παρακολούθηση της εύρυθμης λειτουρ¬ 
γίας των υπολογιστικών συστημάτων και των δικτύων 
της Βουλής των Ελλήνων και ιδίως του Ολοκληρωμένου 
Πληροφοριακού Συστήματος (Ο.Π.Σ.) αυτής. 

Η Διεύθυνση Πληροφορικής και Νέων Τεχνολογιών εί¬ 
ναι αρμόδια για τη σύνταξη μελετών και προγραμμάτων 
εκσυγχρονισμού της Βουλής των Ελλήνων σε θέματα 
πληροφορικής και τεχνολογιών. 

Η Διεύθυνση Πληροφορικής και Νέων Τεχνολογιών 
λειτουργεί υπό την επιστημονική εποπτεία του Προέ¬ 
δρου του Επιστημονικού Συμβουλίου της Βουλής των 
Ελλήνων. 

2. Η Διεύθυνση Πληροφορικής και Νέων Τεχνολογιών 
συγκροτείται από τα εξής Τμήματα: 

α) Τμήμα Διοικητικών και Οικονομικών Εφαρμογών, 
β) Τμήμα Εφαρμογών Κοινοβουλευτικού Έργου, 
γ) Τμήμα Υπολογιστικών Συστημάτων και Δικτύων, 
δ) Τμήμα Διαδικτυακών Εφαρμογών. 

3. Οι αρμοδιότητες των Τμημάτων είναι ιδίως: 

α) Τμήμα Διοικητικών και Οικονομικών Εφαρμογών 
Η ανάλυση, ο σχεδιασμός, η επίβλεψη, η υλοποίηση, 
η δημιουργία αναλυτικών φακέλων τεκμηριώσεως, η 
εκπαίδευση, η συντήρηση και η τεχνική υποστήριξη των 
υποσυστημάτων του Ολοκληρωμένου Πληροφοριακού 
Συστήματος (Ο.Π.Σ.) και των λοιπών πληροφοριακών 
συστημάτων των Γενικών Διευθύνσεων Ανθρώπινου 
Δυναμικού, Οικονομικών Υπηρεσιών και Τεχνικής Υπο- 
στηρίξεως, Διεθνών Σχέσεων και Επικοινωνίας και της 
Επιστημονικής Υπηρεσίας της Βουλής, 
β) Τμήμα Εφαρμογών Κοινοβουλευτικού Έργου 
Η ανάλυση, ο σχεδιασμός, η καταχώρηση, η δημιουρ¬ 
γία αναλυτικών φακέλων τεκμηριώσεως, η συντήρηση 
και η τεχνική υποστήριξη των υποσυστημάτων του Ολο¬ 
κληρωμένου Πληροφοριακού Συστήματος (Ο.Π.Σ.) και 
των λοιπών πληροφοριακών συστημάτων των Γ ενικών 
Διευθύνσεων ΝομοθετικούΈργου και Κοινοβουλευτικού 
Ελέγχου και Κοινοβουλευτικών Επιτροπών, 
γ) Τμήμα Υπολογιστικών Συστημάτων και Δικτύων 
Η παρακολούθηση της εκτελέσεως των οικείων συμ¬ 
βάσεων, η εκπαίδευση των υπαλλήλων της Βουλής των 
Ελλήνων σε συνεργασία με το Τμήμα Επιμορφώσεως 
και Μετεκπαιδεύσεως επί θεμάτων πληροφορικής και 
νέων τεχνολογιών, η συντήρηση και τεχνική υποστήριξη 
των συστημάτων Η/Υ, των ενσύρματων και ασύρματων 
δικτύων και των συστημάτων διεξαγωγής ηλεκτρονικών 
ψηφοφοριών στη Βουλή, 
δ) Τμήμα Διαδικτυακών Εφαρμογών 
Η παροχή στη Βουλή υπηρεσιών διαδικτύου, ηλεκτρο¬ 
νικού ταχυδρομείου και τηλεδιάσκεψης. 

Η υποστήριξη του Τηλεοπτικού και Ραδιοφωνικού 
Σταθμού της Βουλής για τη διαδικτυακή μετάδοση των 

προγραμμάτων τους, καθώς και η ανάλυση, ο σχεδια- 
σμός, η ανάπτυξη, η δημιουργία και η ενημέρωση των 
ιστοσελίδων της Βουλής και των υπηρεσιών της. 

Η ανάκληση δεδομένων από τράπεζες πληροφοριών 
και παγκόσμια δίκτυα δεδομένων για την υποστήρι¬ 
ξη του έργου των Βουλευτών και των υπηρεσιών της 
Βουλής. 

Άρθρο 24 

Μονάδα Οργάνωσης και Μεθόδων 

Η Μονάδα Οργάνωσης και Μεθόδων αποτελεί μονάδα 
επιπέδου Διευθύνσεως, η οποία υπάγεται απευθείας 
στον Προϊστάμενο της Γενικής Διευθύνσεως Ανθρώ¬ 
πινου Δυναμικού και είναι αρμόδια για την καταγραφή 
και την αξιολόγηση των διαδικασιών και των ροών με¬ 
ταξύ οργανικών μονάδων της Βουλής και την εισήγηση, 
δια του Γενικού Διευθυντή Ανθρώπινου Δυναμικού, σε 
συνεργασία με τους εμπλεκόμενους Προϊσταμένους 
της Βουλής, προς τον Γενικό Γραμματέα μεθόδων βελ¬ 
τίωσης και αναδιοργάνωσης των ανωτέρω μονάδων, 
καθώς και προτάσεων για τη δια βίου εκπαίδευση των 
υπαλλήλων της Βουλής. 

Αρθρο 25 

Τμήμα Υποδομών και Περιφερειακών Δραστηριοτήτων 

Το Τμήμα Υποδομών και Περιφερειακών Δραστηριοτή¬ 
των υπάγεται απευθείας στον Προϊστάμενο της Γ ενικής 
Διευθύνσεως Ανθρώπινου Δυναμικού και οι αρμοδιότη- 
τές του είναι: 

Ο χειρισμός όλων των θεμάτων που αφορούν τη συ¬ 
νεργασία της Βουλής των Ελλήνων με τα κατά τόπους 
παλαιό Βουλευτήρια, καθώς και τη στέγαση των υπη¬ 
ρεσιών της Βουλής και των κλιμακίων υπηρεσιών που 
εξυπηρετούν τη λειτουργία του Κοινοβουλίου. 

Στην αρμοδιότητα του Τμήματος ανήκει ιδίως: 

Η μέριμνα για την οργάνωση των συναντήσεων των 
Επιτροπών της Βουλής στα παλαιό Βουλευτήρια, σε 
συνεργασία με τις αρμόδιες Διευθύνσεις της Βουλής. 

Η συνεργασία με τους φορείς που έχουν τη λειτουρ¬ 
γική μέριμνα των παλαιών Βουλευτηρίων για την πα¬ 
ροχή διοικητικής και τεχνολογικής υποστήριξης κατά 
τη διεξαγωγή των ανωτέρω συναντήσεων. 

Η μέριμνα για την αποστολή, σε συνεργασία με τις 
αρμόδιες υπηρεσίες της Βουλής, του αναγκαίου έντυπου 
και ηλεκτρονικού υλικού, που αφορά, ιδίως, την κοινο¬ 
βουλευτική πληροφόρηση, τις εκδόσεις της Βουλής, του 
Ιδρύματος για τον Κοινοβουλευτισμό και τη Δημοκρατία, 
καθώς και του αναγκαίου υλικού για τη διεξαγωγή των 
συναντήσεων των Επιτροπών της Βουλής στα παλαιό 
Βουλευτήρια. 

Η συνεργασία με τη Διεύθυνση Επικοινωνίας της Γ ε¬ 
νικής Διευθύνσεως Διεθνών Σχέσεων και Επικοινωνίας 
για τη διοργάνωση συναντήσεων, πολιτιστικών ή άλλων 
εκδηλώσεων στα παλαιό Βουλευτήρια για την προβολή 
του έργου και της λειτουργίας της Βουλής. 

Η μέριμνα για τη στέγαση των υπηρεσιών της Βουλής, 
καθώς και των κλιμακίων εξυπηρετήσεως της λειτουρ¬ 
γίας του Κοινοβουλίου. 

Η έγκαιρη ενημέρωση των υπαλλήλων της Βουλής 
για εορταστικές, ενημερωτικές, πολιτιστικές και λοιπές 
εκδηλώσεις της Βουλής. 


Η μέριμνα για την ευταξία στους χώρους του Μεγάρου 
της Βουλής και των λοιπών κτιρίων, στα οποία στεγά¬ 
ζονται κλιμάκια υπηρεσιών εξυπηρέτησης της λειτουρ¬ 
γίας του Κοινοβουλίου, όπως τραπεζικές, ταχυδρομικές, 
τηλεπικοινωνιακές υπηρεσίες, υπηρεσίες σίτισης και 
εστίασης, καθώς και η ενημέρωση των αρμόδιων υπη¬ 
ρεσιών για τη λήψη των απαραίτητων μέτρων. 

Αρθρο 26 

Τμήμα Βουλευτών και Κομμάτων 

Το Τμήμα Βουλευτών και Κομμάτων υπάγεται απευ¬ 
θείας στον Προϊστάμενο της Γ ενικής Διευθύνσεως Αν¬ 
θρώπινου Δυναμικού και οι αρμοδιότητές του είναι: 

Η συγκέντρωση των δικαστικών ή άλλων αποφάσεων 
ανακηρύξεως των κατά βουλευτική περίοδο εκλεγό¬ 
μενων Βουλευτών, η συγκέντρωση και η ταξινόμηση 
των κοινοποιούμενων στη Βουλή ενστάσεων κατά του 
κύρους των εκλογών, η συγκέντρωση των αποφάσεων 
του Ανώτατου Ειδικού Δικαστηρίου και η, βάσει αυτών, 
ενημέρωση του Μητρώου Βουλευτών. 

Η τήρηση των απαραίτητων στοιχείων των ανακηρυσ- 
σόμενων Βουλευτών. 

Η συγκέντρωση των δηλώσεων των Βουλευτών για 
το κόμμα ή την ομάδα, όπου συμμετέχουν. 

Η επιμέλεια της τηρήσεως Μητρώου Βουλευτών και η 
έκδοση των αιτούμενων εκάστοτε πιστοποιητικών και 
βεβαιώσεων, για την προσωπική ή οικογενειακή κατά¬ 
σταση των εν ενεργεία ή συνταξιούχων Βουλευτών. 

Η τήρηση αρχείου και στοιχείων για την εν γένει δρα¬ 
στηριότητα των Βουλευτών. 

Η τήρηση αρχείου των επίσημων πράξεων εκλογής 
και ορκοδοσίας του Προέδρου της Δημοκρατίας, κα¬ 
θώς και της συγκλήσεως, συγκροτήσεως σε Σώμα και 
διαλύσεως της Βουλής.» 

Άρθρο 9 

Μετά το Κεφάλαιο Ζ' προστίθεται Κεφάλαιο Η', ως 
εξής: 

«ΚΕΦΑΛΑΙΟ Η' 

Γενική Διεύθυνση Οικονομικών Υπηρεσιών και Τεχνι¬ 
κής Υποστηρίξεως 

Άρθρο 27 

Αποστολή - Βασική διάρθρωση 

1. Η Γενική Διεύθυνση Οικονομικών Υπηρεσιών και 
Τεχνικής Υποστηρίξεως έχει ως αποστολή τον προ¬ 
γραμματισμό της δραστηριότητας, το συντονισμό της 
λειτουργίας των επί μέρους οργανικών μονάδων από τις 
οποίες συγκροτείται και την παρακολούθηση του έργου 
τους, με σκοπό την αποτελεσματική λειτουργία τους. 

2. Η Γενική Διεύθυνση Οικονομικών Υπηρεσιών και 
Τεχνικής Υποστηρίξεως συγκροτείται από τις εξής Δι¬ 
ευθύνσεις: 

α) Διεύθυνση Οικονομικών Υπηρεσιών. 

β) Διεύθυνση Προμηθειών και Διαχείρισης Υλικού. 

γ) Διεύθυνση Τεχνικών Υπηρεσιών. 

Αρθρο 28 

Διεύθυνση Οικονομικών Υπηρεσιών 

1. Η Διεύθυνση Οικονομικών Υπηρεσιών είναι αρμόδια 
για το χειρισμό όλων των θεμάτων και διαδικασιών που 
αφορούν την κατάρτιση, την υλοποίηση και την παρα- 

κολούθηση της εκτελέσεως του Προϋπολογισμού της 
Βουλής, καθώς και για την εκκαθάριση των δαπανών. 

Επίσης, είναι αρμόδια για το χειρισμό όλων των θε¬ 
μάτων, διαδικασιών και εκκαθάρισης που αφορούν τη 
μισθοδοσία του προσωπικού της Βουλής, τις αποζημι¬ 
ώσεις και τις δαπάνες των Βουλευτών. 

Με απόφαση του Προέδρου της Βουλής μπορεί να 
ανατίθεται στη Διεύθυνση Οικονομικών Υπηρεσιών η 
εξυπηρέτηση της λειτουργίας του Ταμείου Αρωγής 
Υπαλλήλων της Βουλής (Τ.Α.Υ.Β.) προκειμένου να ασκεί, 
για λογαριασμό του Προέδρου της Βουλής, προληπτικό 
έλεγχο επί των ενταλμάτων πληρωμής του Τ.Α.Υ.Β. και 
να συντάσσει έκθεση προς τον Πρόεδρο της Βουλής 
επί του Προϋπολογισμού και Απολογισμού του Τ.Α.Υ.Β. 
για τον έλεγχο της διαχειρίσεως αυτού. 

2. Η Διεύθυνση Οικονομικών Υπηρεσιών συγκροτείται 
από τα εξής Τμήματα: 

α) Τμήμα Προϋπολογισμού. 

β) Τμήμα Λογιστηρίου. 

γ) Τμήμα Εκκαθάρισης Αποζημιώσεων και Δαπανών. 

δ) Τμήμα Πάγιας Προκαταβολής. 

3. Οι αρμοδιότητες των Τμημάτων είναι ιδίως: 

α) Τμήμα Προϋπολογισμού 

Η επιμέλεια για την έγκαιρη κατάρτιση του Προϋ¬ 
πολογισμού των εξόδων της Βουλής, τη σύνταξη της 
σχετικής εισηγητικής εκθέσεως και η φροντίδα για την 
έγκαιρη αποστολή στο Υπουργείο Οικονομίας και Οικο¬ 
νομικών του Προϋπολογισμού που κυρώνεται. 

Η μέριμνα για την τροποποίηση και την παρακολού¬ 
θηση της κανονικής εκτελέσεως του Προϋπολογισμού 
της Βουλής, καθώς και για την τήρηση των απαραίτητων 
λογιστικών βιβλίων και στατιστικών στοιχείων. 

Η έκδοση ισοζυγίου και η σύνταξη καταστάσεων εκτί¬ 
μησης της πορείας του εκτελούμενου Προϋπολογισμού. 
Η έκδοση αποφάσεων επιχορήγησης φυσικών ή νομικών 
προσώπων. 

Ο έλεγχος των απολογιστικών στοιχείων του Υπουρ¬ 
γείου Οικονομίας και Οικονομικών με τις αντίστοιχες 
πληρωμές που έχουν πραγματοποιηθεί στις αρμόδιες 
Δ.Ο.Υ. για λογαριασμό της Βουλής και η σύνταξη κατα¬ 
στάσεων εγγραφών ανακαταλογισμού. 

Η σύνταξη του ετήσιου απολογισμού της οικονομικής 
διαχειρίσεως της Βουλής, η επιμέλεια για την εισα¬ 
γωγή αυτού στη Βουλή προς έγκριση και η αποστολή 
του, μετά την έγκριση, στο Υπουργείο Οικονομίας και 
Οικονομικών. 

Ο χειρισμός των σχετιζόμενων με τη λειτουργία του 
Τ.Α.Υ.Β. θεμάτων της Διευθύνσεως. 

Ο χειρισμός κάθε άλλου θέματος αρμοδιότητας της 
Διευθύνσεως, που δεν ανήκει σε άλλο Τμήμα. 

Η έκδοση χρηματικών ενταλμάτων πληρωμής και 
προπληρωμής, ο έλεγχος των σχετικών δικαιολογη- 
τικών και η παρακολούθηση της έγκαιρης αποδόσεως 
λογαριασμών. 

Η μέριμνα για την έγκαιρη πληρωμή των ενοικίων. Η 
έκδοση βεβαιώσεων παρακράτησης φόρου και κρατή¬ 
σεων υπέρ Δημοσίου για κάθε νόμιμη χρήση. 

β) Τμήμα Λογιστηρίου 

Η επιμέλεια για την εκκαθάριση και την εντολή πλη¬ 
ρωμής των πάσης φύσεως αποδοχών του προσωπικού 


της Βουλής, του προσωπικού που εξυπηρετεί ανάγκες 
της Βουλής και των επιστημονικών συνεργατών των 
Βουλευτών. 

γ) Τμήμα Εκκαθάρισης Αποζημιώσεων και Δαπανών 

Η επιμέλεια για την εκκαθάριση και την εντολή πλη¬ 
ρωμής της αποζημιώσεως και κάθε άλλης απολαβής 
των Βουλευτών, καθώς και ο έλεγχος των διαφόρων 
λογαριασμών. 

δ)Τμήμα Πάγιας Προκαταβολής 

Ο χειρισμός όλων των θεμάτων που ορίζονται στα 
άρθρα 149, 150 και 151 (πρώην άρθρα 137, 138 και 139) 
του παρόντος Κανονισμού. 

Αρθρο 29 

Διεύθυνση Προμηθειών και Διαχειρίσεως Υλικού 

1. Η Διεύθυνση Προμηθειών και Διαχειρίσεως Υλικού 
είναι αρμόδια για το συντονισμό των διαδικασιών προ¬ 
μήθειας υλικών ή ανάθεσης εκτελέσεως εργασιών για 
τις ανάγκες των υπηρεσιών της Βουλής. 

Επίσης, είναι αρμόδια για το χειρισμό όλων των θε¬ 
μάτων και διαδικασιών που αφορούν τη διαχείριση των 
υλικών της Βουλής. 

2. Η Διεύθυνση Προμηθειών και Διαχειρίσεως Υλικού 
συγκροτείται από τα εξής Τ μήματα: 

α) Τμήμα Προμηθειών. 

β) Τμήμα Διαχειρίσεως Υλικού. 

3. Οι αρμοδιότητες των Τμημάτων είναι ιδίως: 

α) Τμήμα Προμηθειών 

Η μέριμνα για την προμήθεια κάθε πάγιου και ανα¬ 
λώσιμου υλικού ή εφοδίου για τις ανάγκες των υπη¬ 
ρεσιών της Βουλής και για την ανάθεση εργασιών σε 
τρίτους. 

Η μέριμνα για την εκποίηση ή διάθεση περιουσιακών 
στοιχείων, σύμφωνα με τις ισχύουσες διατάξεις. 

β) Τμήμα Διαχειρίσεως Υλικού 

Η παρακολούθηση της αποθήκης και η κανονική τή¬ 
ρηση των σχετικών βιβλίων αναλώσιμου και μη αναλώ¬ 
σιμου υλικού. 

Η μέριμνα για την καταγραφή και απογραφή όλων 
των αντικειμένων, πραγμάτων και εγκαταστάσεων της 
Βουλής, στο Μέγαρο αυτής και στα άλλα κτίρια όπου 
λειτουργούν οι υπηρεσίες της, η σήμανσή τους και ο 
έλεγχος, με ευθύνη του Προϊσταμένου κάθε υπηρεσι¬ 
ακής μονάδας, για την ασφαλή φύλαξη και συντήρησή 
τους. 

Η μέριμνα για την ασφάλιση κάθε είδους αντικειμένων, 
όπως κειμηλίων μεγάλης αξίας, επίπλων, πινάκων κ.ά.. 

Η έγκαιρη ενημέρωση της Διευθύνσεως Προμηθειών 
και Διαχειρίσεως Υλικού για τις απαραίτητες προμή¬ 
θειες, προς κάλυψη των αναγκών των υπηρεσιών της 
Βουλής. 

Η χρέωση στο Τμήμα κάθε παγίου στοιχείου που δεν 
μπορεί να χρεωθεί σε άλλη υπηρεσιακή μονάδα της 
Βουλής. 

Η μέριμνα για την καταγραφή και απογραφή όλων 
των αναλώσιμων υλικών και η ασφαλής φύλαξη και συ¬ 
ντήρησή τους. 

Η έγκαιρη παραλαβή των πάσης φύσεως υλικών, ανα¬ 
λώσιμων ή μη και η διάθεσή τους στις επί μέρους ορ¬ 
γανικές μονάδες των υπηρεσιών της Βουλής. 

Σε περίπτωση αμφισβητήσεως χαρακτηρισμού ενός 
υλικού ως αναλώσιμου ή παγίου, αποφαίνεται ο Προϊ- 

στάμενος της Γενικής Διευθύνσεως Οικονομικών Υπη¬ 
ρεσιών και Τεχνικής Υποστηρίξεως. 

Το Τμήμα Διαχειρίσεως Υλικού τηρεί υποχρεωτικά, 
σε έντυπη ή ηλεκτρονική μορφή, βιβλίο μη αναλώσιμων 
υλικών, βιβλίο αναλώσιμων υλικών και βιβλίο εικαστικού 
πλούτου. 

Αρθρο 30 

Διεύθυνση Τεχνικών Υπηρεσιών 

1. Η Διεύθυνση Τεχνικών Υπηρεσιών είναι αρμόδια για 
τη σύνταξη, από την ίδια ή άλλους εξωτερικούς φορείς, 
των απαραίτητων μελετών, για τα κτίρια της Βουλής 
και τους περιβάλλοντες χώρους αυτών, την εκτέλεση 
και επίβλεψη των διάφορων έργων, καθώς και για τη 
συντήρηση και κανονική λειτουργία των εγκαταστάσεων 
των κτιρίων αυτών. 

2. Η Διεύθυνση Τεχνικών Υπηρεσιών συγκροτείται από 
τα εξής Τμήματα και Γραφείο: 

α) Τμήμα Κτιρίων και Περιβάλλοντος Χώρου, 
β) Τμήμα Ηλεκτρολογίας - Μηχανολογίας. 
γ) Τμήμα Καθαριότητας, 
δ) Τμήμα Κτιριακής Μέριμνας, 
ε) Γραφείο Τεχνιτών και Εργατών. 

3. Οι αρμοδιότητες των Τμημάτων και του Γραφείου 
είναι ιδίως: 

α) Τμήμα Κτιρίων και Περιβάλλοντος Χώρου 
Η επιμέλεια για τη σύνταξη των πάσης φύσεως τε¬ 
χνικών και λοιπών μελετών, πλην των ηλεκτρολογικών 
και των μηχανολογικών, την εκτέλεση των αναγκαίων 
έργων ανεγέρσεως, συμπληρώσεως, συντηρήσεως και 
επισκευής των κτιρίων της Βουλής και των κτιρίων όπου 
στεγάζονται οι υπηρεσίες αυτής, τη διαμόρφωση του 
περιβάλλοντος χώρου των κτιρίων αυτών και τη συ¬ 
ντήρηση του πρασίνου, καθώς και η επίβλεψη για την 
κανονική εκτέλεση των παραπάνω εργασιών, 
β) Τμήμα Ηλεκτρολογίας - Μηχανολογίας 
Η επιμέλεια για τη σύνταξη των ηλεκτρολογικών και 
μηχανολογικών μελετών των κτιρίων της Βουλής και 
η επίβλεψη για την κανονική εκτέλεση των συναφών 
εργασιών. 

Η μέριμνα για τη συντήρηση, την κανονική λειτουργία 
και τον εκσυγχρονισμό των μικροφωνικών, ηλεκτρολο¬ 
γιών, υδραυλικών και λοιπών μηχανολογικών εγκατα¬ 
στάσεων του Μεγάρου της Βουλής και των κτιρίων, στα 
οποία στεγάζονται υπηρεσίες αυτής, 
γ) Τμήμα Καθαριότητας 

Η μέριμνα για την καθαριότητα των χώρων του Με¬ 
γάρου της Βουλής και του περιβάλλοντος χώρου, κα¬ 
θώς και των χώρων των κτιρίων και του περιβάλλοντος 
χώρου αυτών, στα οποία στεγάζονται υπηρεσίες της 
Βουλής ή τα γραφεία των Βουλευτών. 

Ο έλεγχος και η παρακολούθηση της αξιοπρεπούς 
εμφανίσεως του προσωπικού καθαριότητας, 
δ) Τμήμα Κτιριακής Μέριμνας 
Η μέριμνα για την ευταξία στους χώρους του Μεγάρου 
της Βουλής και των λοιπών κτιρίων, στα οποία στεγά¬ 
ζονται υπηρεσίες της Βουλής, η τακτική επιθεώρηση 
των χώρων αυτών και των εγκαταστάσεών τους για 
την επισήμανση και αντιμετώπιση δυσλειτουργιών, τε¬ 
χνικών ελλείψεων, βλαβών κ.ά., καθώς και η ενημέρωση 


των αρμόδιων υπηρεσιών της Διευθύνσεως Τεχνικών 
Υπηρεσιών για τη λήψη από αυτές των απαραίτητων 
μέτρων. 

ε) Γ ραφείο Τ εχνιτών και Εργατών 

Ο προσδιορισμός του έργου που ανατίθεται σε κάθε 
τεχνίτη και εργάτη. 

Η μέριμνα για την έγκαιρη εκτέλεση των εργασιών 
που ανατίθενται στους τεχνίτες και εργάτες και η πα¬ 
ρακολούθηση της κανονικής εκτελέσεώς τους.» 

Αρθρο 10 

Μετά το Κεφάλαιο Η' προστίθεται Κεφάλαιο Θ', ως 
εξής: 

«ΚΕΦΑΛΑΙΟ Θ' 

Αρθρο 31 

Διεύθυνση Βιβλιοθήκης της Βουλής 

1. Η Διεύθυνση Βιβλιοθήκης της Βουλής, η οποία υπά¬ 
γεται διοικητικά στον Γενικό Γραμματέα της Βουλής 
και λειτουργεί υπό την επιστημονική εποπτεία του 
Προέδρου του Επιστημονικού Συμβουλίου της Βουλής, 
είναι αρμόδια για τη συγκέντρωση και τεκμηρίωση 
του απαραίτητου πληροφοριακού υλικού, των πάσης 
φύσεως εντύπων, περιοδικών και εφημερίδων, καθώς 
και του παραγόμενου υλικού από τις κοινοβουλευτικές 
διαδικασίες και τη συνεργασία με άλλες βιβλιοθήκες 
και επιστημονικά ιδρύματα του εσωτερικού και του 
εξωτερικού. 

2. Η Διεύθυνση Βιβλιοθήκης της Βουλής συγκροτείται 
από τα εξής Τμήματα: 

α) Τμήμα Κοινοβουλευτικής Βιβλιοθήκης. 

β) Τμήμα Διαχειρίσεως Συστημάτων Βιβλιοθήκης και 
Ψηφιακών Εφαρμογών. 

γ) Τμήμα Διατηρήσεως και Συντηρήσεως Έντυπου 
Υλικού και'Εργων Τέχνης. 

δ) Τμήμα Βιβλιοθήκης Πόλεως (Καπνεργοστάσιο). 

3. Οι αρμοδιότητες των Τμημάτων είναι ιδίως: 

α) Τμήμα Κοινοβουλευτικής Βιβλιοθήκης 

Η διαχείριση, η τεκμηρίωση και η παροχή κοινοβου¬ 
λευτικής πληροφόρησης, για τις εισηγητικές εκθέσεις, 
τα πρακτικά της Βουλής, τα Φύλλα Εφημερίδας της 
Κυβερνήσεως (Φ.Ε.Κ.) και το εν γένει υλικό που παρά- 
γεται από τις υπηρεσίες της Βουλής. 

Η μέριμνα για την αγορά βιβλίων και περιοδικών κοι¬ 
νοβουλευτικού ενδιαφέροντος, καθώς και εκδόσεων δη¬ 
μόσιων υπηρεσιών, οργανισμών και επιχειρήσεων του 
ευρύτερου δημόσιου τομέα, όπως αυτός καθορίζεται 
κάθε φορά. 

Η ενημέρωση και η εξυπηρέτηση των Βουλευτών και 
των υπηρεσιών της Βουλής με δανεισμό βιβλίων, δια- 
δανεισμό, λειτουργία του αναγνωστηρίου κ.ά.. 

Η μέριμνα για τη φύλαξη, την ανάπτυξη και την τεκ¬ 
μηρίωση της συλλογής των Πολυτίμων και Σπανίων 
Εντύπων, της συλλογής χειρογράφων, της συλλογής 
ιστορικών, φωτογραφικών και πάσης φύσεως αρχείων 
πλην αυτών των πολιτικών προσωπικοτήτων και του 
οπτικοακουστικού αρχειακού υλικού. 

Η μέριμνα για τη φύλαξη, την ανάπτυξη και την τεκμη¬ 
ρίωση των Ειδικών Συλλογών και της Συλλογής'Εργων 
Τέχνης της Βουλής. 

Η εξυπηρέτηση της πρόσβασης των πολιτών στα πα¬ 
ραπάνω αρχεία και συλλογές. 

β) Τμήμα Διαχειρίσεως Συστημάτων Βιβλιοθήκης και 
Ψηφιακών Εφαρμογών 

Η μέριμνα για την υποστήριξη των υπολογιστικών συ¬ 
στημάτων της Βιβλιοθήκης, καθώς και για τη δημιουργία 
και τη διαχείριση των ηλεκτρονικών αρχείων της. 

Η εισαγωγή νέων εφαρμογών και η ενσωμάτωση Νέων 
Τεχνολογιών στις υποδομές της Βιβλιοθήκης. 

Η μέριμνα για την ψηφιοποίηση και μικροφωτογράφη- 
ση των Συλλογών της Βουλής και για τη λειτουργία και 
ενημέρωση της ιστοσελίδας της Βιβλιοθήκης. 

γ) Τμήμα Διατηρήσεως και Συντηρήσεως Έντυπου 
Υλικού και Έργων Τέχνης 

Η μέριμνα για τις συνθήκες διατήρησης του έντυπου 
υλικού της Βιβλιοθήκης, των μικροταινιών και των έργων 
τέχνης και η πραγματοποίηση τακτικών ελέγχων σε 
όλους τους χώρους αποθήκευσης και χρήσης αυτών. 

Η συντήρηση βιβλίων, εφημερίδων, περιοδικών, χει¬ 
ρογράφων, εγγράφων, έργων ζωγραφικής και άλλων 
έργων τέχνης των συλλογών που ανήκουν στη Βουλή. 

δ) Τμήμα Βιβλιοθήκης Πόλεως (Καπνεργοστάσιο) 

Η ευθύνη για τη λειτουργία της Βιβλιοθήκης Πόλεως 
στο παλαιό Καπνεργοστάσιο, του βιβλιοστασίου και του 
αναγνωστηρίου της. 

Η μέριμνα για την ενημέρωση και την ανάπτυξη της 
έντυπης και ψηφιακής ελληνόγλωσσης και ξενόγλωσσης 
συλλογής εφημερίδων και περιοδικών, την τεκμηρίωση 
και αρχειοθέτησή της, καθώς και την ανάπτυξη των 
συλλογών από παραγγελίες, δωρεές, ανταλλαγές κατά 
νόμο, προσφορές, την τεκμηρίωση και διαχείριση του 
τρέχοντος βιβλιακού υλικού και την εξυπηρέτηση του 
κοινού με το σύνολο των συλλογών της Βιβλιοθήκης 
Πόλεως. 

Άρθρο 32 

Διεύθυνση Μπενακείου Βιβλιοθήκης και Συλλογών 
Πολιτικών Προσωπικοτήτων 

1. Η Διεύθυνση Μπενακείου Βιβλιοθήκης και Συλλογών 
Πολιτικών Προσωπικοτήτων, η οποία υπάγεται διοικητι¬ 
κά στον Γ ενικό Γ ραμματέα της Βουλής και λειτουργεί 
υπό την επιστημονική εποπτεία του Προέδρου του Επι¬ 
στημονικού Συμβουλίου της Βουλής, είναι αρμόδια για 
τη λειτουργία της Βιβλιοθήκης Μπενάκη-Ψυχάρη, των 
υπόλοιπων αυτοτελών συλλογών της, καθώς και των 
συλλογών και αρχείων πολιτικών προσωπικοτήτων και 
του οπτικοακουστικού αρχειακού υλικού. 

2. Η Διεύθυνση Μπενακείου Βιβλιοθήκης και Συλλογών 
Πολιτικών Προσωπικοτήτων συγκροτείται από τα εξής 
Τ μήματα: 

α) Τμήμα Μπενακείου Βιβλιοθήκης και Διαχείρισης 
Συλλογών. 

β) Τμήμα Εξυπηρέτησης Χρηστών. 

3. Οι αρμοδιότητες των Τμημάτων είναι ιδίως: 

α) Τμήμα Μπενακείου Βιβλιοθήκης και Διαχείρισης 
Συλλογών 

Η ευθύνη για τη λειτουργία της Μπενακείου Βιβλιοθή¬ 
κης, της συλλογής Ψυχάρη, των υπόλοιπων αυτοτελών 
συλλογών, του βιβλιοστασίου και του αναγνωστηρίου 
της. 


Η μέριμνα για τη φύλαξη, την ανάπτυξη και την τεκ¬ 
μηρίωση των συλλογών πολιτικών προσωπικοτήτων και 
του οπτικοακουστικού αρχειακού υλικού. 

β) Τ μήμα Εξυπηρέτησης Χρηστών 

Η εξυπηρέτηση των επισκεπτών της Μπενακείου Βιβλι¬ 
οθήκης, καθώς και η εξυπηρέτηση του κοινού με το σύ¬ 
νολο των συλλογών των πολιτικών προσωπικοτήτων.» 

Άρθρο 11 

Τα άρθρα 23 και επόμενα αναριθμούνται αναλόγως. 

Άρθρο 12 

1. Το Κεφάλαιο Ζ' αναγραμματίζεται ως Κεφάλαιο Γ. 

2. Η παράγραφος 1 του άρθρου 33 (πρώην άρθρου 23) 
αντικαθίσταται ως εξής: 

«1. Με κοινή απόφαση του Προέδρου της Βουλής και 
του Υπουργού Εξωτερικών επιτρέπεται η διάθεση στη 
Βουλή διπλωματικού υπαλλήλου, με βαθμό τουλάχιστον 
Συμβούλου Πρεσβείας Α' ή Β', ως Διπλωματικού Συμ¬ 
βούλου της Βουλής.» 

3. Στην περίπτωση α' της παραγράφου 3 του άρθρου 
33 (πρώην άρθρου 23) και στο τέλος αυτής προστίθεται η 
φράση «, για τους οποίους εφαρμόζονται αναλόγως οι δι¬ 
ατάξεις του άρθρου 87 παράγραφος 5 του παρόντος». 

4. Στην παράγραφο 4 του άρθρου 33 (πρώην άρθρου 
23) η φράση «Εάν δεν είναι δυνατή η διάθεση εν ενερ- 
γεία διπλωματικού υπαλλήλου,» απαλείφεται. 

Άρθρο 13 

Το άρθρο 34 (πρώην άρθρο 24) αντικαθίσταται ως 
εξής: 

«Άρθρο 34 

Ειδική Υπηρεσία Υγειονομικής Καλύψεως 

Η Ειδική Υπηρεσία Υγειονομικής Καλύψεως αποτελεί 
μονάδα επιπέδου Διευθύνσεως, η οποία υπάγεται δι¬ 
οικητικά στον Γ ενικό Γ ραμματέα της Βουλής και είναι 
αρμόδια για την παροχή άμεσης πρωτοβάθμιας ιατρι¬ 
κής περιθάλψεως στους Βουλευτές, στους τέως Βου¬ 
λευτές, το προσωπικό της Βουλής και τα παιδιά του 
Βρεφονηπιακού Σταθμού, την αντιμετώπιση έκτακτων 
περιστατικών υγείας των επισκεπτών της Βουλής, τη 
θεώρηση των βιβλιαρίων υγείας και τη διαπίστωση της 
κατ’ οίκον ασθένειας των υπαλλήλων της Βουλής. Με 
απόφαση του Προέδρου της Βουλής εκδίδεται, σύμφωνα 
με τις διατάξεις του άρθρου 106 (πρώην άρθρου 94) του 
παρόντος Κανονισμού, ειδικός κανονισμός λειτουργίας 
της Ειδικής Υπηρεσίας Υγειονομικής Καλύψεως.» 

Άρθρο 14 

Στο τέλος της παραγράφου 1 του άρθρου 35 (πρώην 
άρθρου 25) προστίθεται η φράση: «, υπαγόμενο διοικη¬ 
τικά στον Γ ενικό Γ ραμματέα της Βουλής». 

Άρθρο 15 

Μετά το άρθρο 35 (πρώην άρθρο 25) προστίθεται 
άρθρο 36, ως εξής: 

«Άρθρο 36 

Γραφείο Τύπου και Κοινοβουλευτικής Πληροφορήσεως 

Το Γ ραφείο Τύπου και Κοινοβουλευτικής Πληροφορή¬ 
σεως αποτελεί μονάδα επιπέδου Τμήματος και υπάγεται 
διοικητικά στον Πρόεδρο της Βουλής. 

Το Γραφείο αυτό είναι αρμόδιο για τη συγκέντρωση, 
τη συστηματική κατάταξη και τη μετάδοση, με κάθε 
πρόσφορο μέσο, των πληροφοριών που σχετίζονται 
με τις δραστηριότητες της Βουλής, των οργάνων της 
και των Βουλευτών, τη σύνταξη καθημερινού δελτίου 
τύπου για ενημέρωση του Προέδρου της Βουλής και 
των Βουλευτών, καθώς και εβδομαδιαίου ενημερωτικού 
δελτίου για την πληροφόρηση του κοινού. 

Το Γραφείο Τύπου και Κοινοβουλευτικής Πληροφορή- 
σεως συνεργάζεται με τα Γραφεία Τύπου των Περιφε¬ 
ρειών και των Νομαρχιακών Αυτοδιοικήσεων για θέματα 
κοινοβουλευτικού περιεχομένου.» 

Άρθρο 16 

Το Κεφάλαιο Η' αναγραμματίζεται ως Κεφάλαιο Κ'. 

ΤΜΗΜΑ ΔΕΥΤΕΡΟ 
ΠΡΟΣΩΠΙΚΟ 

Άρθρο 17 

Στην περίπτωση Ζ' της παραγράφου 1 του άρθρου 41 
(πρώην άρθρου 30) η φράση: «δύο (2) θέσεις με βαθμούς 
Δ' ή Γ' ή Β' ή Α'» αντικαθίσταται από τη φράση: «τέσ¬ 
σερις (4) θέσεις με βαθμούς Δ' ή Γ' ή Β' ή Α'». 

Αρθρο 17Α 

Το τελευταίο εδάφιο της παραγράφου 2 του άρθρου 
42 (πρώην άρθρου 31) αντικαθίσταται ως εξής: 

«Σε περίπτωση επαναδιορισμού τους θεωρείται συνε¬ 
χιζόμενη η διακοπείσα θητεία τους, εφόσον ο επαναδι¬ 
ορισμός πραγματοποιηθεί εντός χρονικού διαστήματος 
τριών μηνών από τη δημοσίευση της πράξεως απολύ- 
σεως στην Εφημερίδα της Κυβερνήσεως.» 

Άρθρο 18 

1. Η παράγραφος Γθ του άρθρου 45 (πρώην άρθρου 
34) αντικαθίσταται ως εξής: 

«θ) Κλάδος ΔΕ8 Στενογράφων». 

2. Όπου στον παρόντα Κανονισμό αναφέρεται η φρά¬ 
ση: «κλάδος ΔΕ8 Στενογράφων (προσωρινός)», αντικαθί¬ 
σταται με τη φράση: «κλάδος ΔΕ8 Στενογράφων». 

3. Στο πρώτο εδάφιο της παραγράφου 1 του άρθρου 
166 (πρώην άρθρου 154) απαλείφεται η φράση: «, ΔΕ8 
Στενογράφων» και στο δεύτερο εδάφιο της ίδιας πα¬ 
ραγράφου η φράση: «, ΠΕ3 Στενογράφων». 

Άρθρο 19 

Μετά το άρθρο 69 (πρώην άρθρο 58) προστίθεται 
άρθρο 70, ως εξής: 

«Αρθρο 70 

Κλάδος ΤΕ16 Στενογράφων 

Ο κλάδος ΤΕ16 Στενογράφων περιλαμβάνει πέντε (5) 
θέσεις, με βαθμούς Δ'-Α'. Στα καθήκοντα των διοριζο- 
μένων στις θέσεις αυτές περιλαμβάνεται και η επεξερ¬ 
γασία κειμένου. 

Για το διορισμό στον εισαγωγικό βαθμό απαιτού¬ 
νται: 

α) πτυχίο ή δίπλωμα διοικήσεως επιχειρήσεων ή λο¬ 
γιστικής ή βιβλιοθηκονομίας ΤΕΙ ή ισότιμο, αντίστοιχης 
ειδικότητας, σχολών της ημεδαπής ή αλλοδαπής, 

β) άριστη γνώση της ελληνικής στενογραφίας, αξιο¬ 
λογούμενη με αυξημένο συντελεστή, 


γ) άριστη γνώση επεξεργασίας κειμένου σε υπολογι¬ 
στικά συστήματα και 

δ) καλή γνώση ξένης γλώσσας που ορίζεται κάθε 
φορά με την προκήρυξη πληρώσεως των θέσεων.» 

Άρθρο 19Α 

Το άρθρο 79 (πρώην άρθρο 67) αντικαθίσταται ως 
εξής: 

«Αρθρο 79 

Κλάδος ΔΕ8 Στενογράφων 

Ο κλάδος ΔΕ8 Στενογράφων περιλαμβάνει δεκαπέ¬ 
ντε (15) θέσεις, με βαθμούς Δ'-Α'. Στα καθήκοντα των 
διοριζομένων στις θέσεις αυτές περιλαμβάνεται και η 
επεξεργασία κειμένου. 

Για το διορισμό στον εισαγωγικό βαθμό απαιτού¬ 
νται: 

α) απολυτήριο Δευτεροβάθμιας Εκπαιδεύσεως, 

β) άριστη γνώση της ελληνικής στενογραφίας, αξιο¬ 
λογούμενη με αυξημένο συντελεστή, 

γ) άριστη γνώση επεξεργασίας κειμένου σε υπολογι¬ 
στικά συστήματα και 

δ) καλή γνώση ξένης γλώσσας που ορίζεται κάθε 
φορά με την προκήρυξη πληρώσεως των θέσεων. 

Οι υπηρετούντες σε προσωποπαγείς θέσεις του πρώ¬ 
ην κλάδου ΔΕ8 Στενογράφων (προσωρινού), κατατάσ¬ 
σονται αυτοδίκαια, χωρίς καμία άλλη διατύπωση, σε 
αντίστοιχες κατ’ αριθμό τακτικές θέσεις στον κλάδο 
ΔΕ8 Στενογράφων, με το βαθμό που κατέχουν.» 

Αρθρο 19Β 

Στο άρθρο 82 (πρώην άρθρο 70) προστίθεται παρά¬ 
γραφος 3 ως εξής: 

«3. Με απόφαση του Προέδρου της Βουλής ανατί¬ 
θενται σε υπαλλήλους του κλάδου ΥΕ2 Προσωπικού 
Καθαριότητας καθήκοντα επόπτη καθαριότητας.» 

Αρθρο 20 

Η περίπτωση ε' της παραγράφου 3 του άρθρου 85 
(πρώην άρθρου 73) αντικαθίσταται ως εξής: 

«ε) με πτυχίο ΡΒΟΡΙΩΙΕΝΌΥ των πανεπιστημίων 
ΜΙΩΗΙΘΑΝ ή ΩΑΜΒΒΙΩΘΕ για την αγγλική γλώσσα ή 
αντίστοιχο τίτλο άλλης ξένης γλώσσας, κατά τα ορι¬ 
ζόμενα στο άρθρο 28 του π.δ. 50/2001 «Προσόντα διο¬ 
ρισμού σε θέσεις φορέων του δημόσιου τομέα» (ΦΕΚ 
39 Α'), όπως ισχύει κάθε φορά». 

Άρθρο 20Α 

1. Στο δεύτερο εδάφιο της παραγράφου 1 του άρ¬ 
θρου 86 (πρώην άρθρου 74), η φράση: «απλή γνώμη της 
Επιτροπής Κανονισμού» αντικαθίσταται από τη φράση: 
«γνώμη της Επιτροπής Κανονισμού» και η φράση: «εισή¬ 
γηση του Γενικού Διευθυντή Διοικητικής Υποστήριξης 
και γνώμη της Διευθύνσεως Οικονομικών Υποθέσεων» 
αντικαθίσταται από τη φράση: «εισήγηση του Γενικού 
Διευθυντή Ανθρώπινου Δυναμικού και γνώμη του Γε¬ 
νικού Διευθυντή Οικονομικών Υπηρεσιών και Τεχνικής 
Υποστηρίξεως». 

2. Όπου στον παρόντα Κανονισμό αναφέρεται η φρά¬ 
ση: «Διεύθυνση Ανθρώπινου Δυναμικού», αντικαθίσταται 
από τη φράση: «Διεύθυνση Ανθρώπινου Δυναμικού και 
Επιμορφώσεως». 

Άρθρο 21 

1. Το δεύτερο και το τρίτο εδάφιο της παραγράφου 
2 του άρθρου 87 (πρώην άρθρου 75) αντικαθίστανται 
ως εξής: 

«Κατ’ εξαίρεση, επιτρέπεται η απόσπαση υπαλλήλων 
της Βουλής, με πλήρη ή μερική απασχόληση, πλην αυτών 
που είναι προϊστάμενοι οργανικών μονάδων: α) στην 
Προεδρία της Δημοκρατίας, στα Γραφεία Προέδρου και 
Αντιπροέδρων της Κυβερνήσεως και στη Γ ενική Γ ραμμα- 
τεία της Κυβέρνησης μέχρι πέντε (5), κατά περίπτωση, 
και β) στο Γ ραφείο του Υπουργού Εσωτερικών μέχρι δύο 
(2). Η απόσπαση ενεργείται με απόφαση του Προέδρου 
της Βουλής και αίρεται αυτοδικαίως από την έναρξη 
των εργασιών της νέας Περιόδου της Βουλής.» 

2. Στο τέλος της παραγράφου 2 του άρθρου 87 (πρώ¬ 
ην άρθρου 75) προστίθεται νέα παράγραφος 3, με την 
αντίστοιχη αναρίθμηση των επομένων, ως εξής: 

«3. Με την επιφύλαξη των διατάξεων της δεύτερης 
παραγράφου 4 του άρθρου 126Α (πρώην άρθρου 114Α) 
του παρόντος Κανονισμού, δεν επιτρέπεται μετάταξη 
υπαλλήλων δημοσίων υπηρεσιών, νομικών προσώπων 
δημοσίου δικαίου και κάθε φύσεως δημόσιων οργανι¬ 
σμών ή επιχειρήσεων στη Βουλή.». 

3. Το τελευταίο εδάφιο της παραγράφου 5 του άρθρου 
87 (πρώην άρθρου 75) αντικαθίσταται ως εξής: 

«Η απόσπαση ενεργείται με απόφαση του Προέδρου 
της Βουλής, μετά από συγκατάθεση του οικείου κατά 
περίπτωση Υπουργού, ή της Διοικήσεως των νομικών 
προσώπων του προηγούμενου εδαφίου, χωρίς χρονικό 
περιορισμό και αίρεται αυτοδικαίως από την έναρξη των 
εργασιών της νέας Περιόδου της Βουλής.» 

4. Στο δεύτερο εδάφιο της παραγράφου 7 του άρθρου 
87 (πρώην άρθρου 75) η φράση «τέσσερις (4)» αντικαθί¬ 
σταται από τη φράση «έξι (6)». 

5. Στο άρθρο 87 (πρώην άρθρο 75) προστίθεται πα¬ 
ράγραφος 9 ως εξής: 

«9. Μόνιμοι υπάλληλοι της Βουλής μπορούν με αίτησή 
τους να μετατάσσονται σε κενές οργανικές θέσεις των 
κλάδων ΠΕΙ Διοικητικού ή ΤΕ1 Διοικητικού ή ΔΕΙ Διοικη- 
τικού-Λογιστικού, εφόσον είναι κάτοχοι τυπικού προσό¬ 
ντος της κατηγορίας μετατάξεως και κατά την κρίση 
του Υπηρεσιακού Συμβουλίου μπορούν να εκτελέσουν 
τα καθήκοντα των κλάδων αυτών. Αν δεν υπάρχουν 
κενές θέσεις, οι μετατάξεις γίνονται σε συνιστώμενες 
με την απόφαση μετατάξεως προσωποπαγείς θέσεις, 
που καταργούνται αυτοδίκαια με την αποχώρηση καθ’ 
οιονδήποτε τρόπο από την υπηρεσία των υπαλλήλων 
που τις καταλαμβάνουν, με ταυτόχρονη δέσμευση μη 
πληρώσεως των θέσεων των κλάδων από τους οποίους 
μετατάσσονται, εφόσον οι θέσεις αυτές είναι τακτικές 
οργανικές. 

Οι μετατασσόμενοι σε συνιστώμενες προσωποπαγείς 
θέσεις καταλαμβάνουν τις οργανικές θέσεις που κενώ¬ 
νονται στον κλάδο στον οποίο μετατάσσονται, κατά 
χρονολογική σειρά και κατά τη σειρά της δημοσιεύ- 
σεως στο ΦΕΚ της μετατάξεώς τους, με ταυτόχρονη 
κατάργηση των προσωποπαγών θέσεων που κατέχουν 
και αποδέσμευση των θέσεων από τις οποίες μετατά¬ 
χθηκαν. 

Υπάλληλοι με σχέση εργασίας ιδιωτικού δικαίου αο¬ 
ρίστου χρόνου, οι οποίοι κατέχουν ή αποκτούν τίτλο 
σπουδών ανώτερης εκπαιδευτικής βαθμίδας σε σχέση 


με την εκπαιδευτική βαθμίδα στην οποία ανήκει η θέση 
την οποία κατέχουν, επιτρέπεται να μετατάσσονται σε 
κενές θέσεις αντίστοιχης εκπαιδευτικής βαθμίδας του 
τίτλου σπουδών που κατέχουν, εφαρμοζομένων αναλό- 
γως των διατάξεων της παραγράφου αυτής. Οι διατά¬ 
ξεις αυτές δεν εφαρμόζονται σε υπαλλήλους οι οποίοι 
έχουν υποχρέωση παραμονής για ορισμένο χρονικό 
διάστημα στην κατηγορία στην οποία διορίσθηκαν, και 
για όσο χρόνο διαρκεί αυτή.» 

Αρθρο 22 

1. Στο τέλος της παραγράφου 1 του άρθρου 88 (πρώην 
άρθρου 76) προστίθενται εδάφια, ως εξής: 

«Ως προϊστάμενοι Γ ενικών Διευθύνσεων επιλέγονται 
μόνιμοι υπάλληλοι της κατηγορίας ΠΕ με βαθμό Α' και 
είκοσι (20) τουλάχιστον έτη υπηρεσίας, οι οποίοι έχουν 
διατελέσει ή είναι Προϊστάμενοι Διευθύνσεως για είκοσι 
τέσσερις (24) τουλάχιστον μήνες κατά την ημέρα υπο¬ 
βολής της αιτήσεως υποψηφιότητας. Εάν δεν υπάρχουν 
υποψήφιοι με τα προαναφερόμενα προσόντα, επιλέ¬ 
γονται υποψήφιοι με δεκαοκτώ (18) τουλάχιστον έτη 
υπηρεσίας, που έχουν διατελέσει ή είναι Προϊστάμενοι 
Διευθύνσεως κατά την ημέρα υποβολής της αιτήσεως 
υποψηφιότητας. 

Ως προϊστάμενοι Διευθύνσεων ή αντίστοιχου επιπέδου 
οργανικών μονάδων επιλέγονται υπάλληλοι με βαθμό 
Α', οι οποίοι έχουν ασκήσει καθήκοντα Προϊσταμένου 
Τμήματος για είκοσι τέσσερις (24) τουλάχιστον μήνες 
κατά την ημέρα υποβολής της αιτήσεως υποψηφιότη¬ 
τας. Εάν δεν υπάρχουν ή δεν επαρκούν οι υποψήφιοι με 
τα προαναφερόμενα προσόντα, επιλέγονται υπάλληλοι 
με βαθμό Α'. 

Ως Προϊστάμενοι Τ μημάτων και αυτοτελών Γ ραφείων 
ή αντίστοιχου επιπέδου οργανικών μονάδων, επιλέγο¬ 
νται υπάλληλοι με βαθμό Α'.» 

2. Στο δεύτερο εδάφιο της παραγράφου 2 του άρ¬ 
θρου 88 (πρώην άρθρου 76) η φράση: «Προϊστάμενο της 
Γενικής Διευθύνσεως Κοινοβουλευτικού Έργου» αντι¬ 
καθίσταται από τη φράση: «Προϊστάμενο της Γενικής 
Διευθύνσεως Νομοθετικού'Εργου και Κοινοβουλευτικού 
Ελέγχου». 

3. Στο τελευταίο εδάφιο της παραγράφου 7 του άρ¬ 
θρου 88 (πρώην άρθρου 76) η φράση: «της περίπτωσης 
ΣΤ'» αντικαθίσταται από τη φράση: «των περιπτώσεων 
Α', Β', Γ', Δ', Ε' και ΣΤ'». 

Αρθρο 23 

1. Το πρώτο εδάφιο της παραγράφου 6 του άρθρου 91 
(πρώην άρθρου 79) αντικαθίσταται ως εξής: 

«6. Ο Πρόεδρος της Βουλής μπορεί να προσλαμβά¬ 
νει προσωπικό με σχέση εργασίας ιδιωτικού δικαίου 
ορισμένου ή αορίστου χρόνου στις εξής οργανικές θέ¬ 
σεις:». 

2. Στο τέλος της περιπτώσεως α' της παραγράφου 6 
του άρθρου 91 (πρώην άρθρου 79) προστίθεται η φράση 
«, με σχέση εργασίας ιδιωτικού δικαίου ορισμένου ή 
αορίστου χρόνου». 

3. Στην περίπτωση β' της παραγράφου 6 του άρθρου 
91 (πρώην άρθρου 79), η λέξη «πέντε (5)» αντικαθίσταται 
από τη λέξη «οκτώ (8)» και στο τέλος της περίπτωσης 
αυτής προστίθεται η φράση: «, με σχέση εργασίας ιδι¬ 
ωτικού δικαίου ορισμένου ή αορίστου χρόνου». 

4. Στο τέλος της περίπτωσης δ' της παραγράφου 6 
του άρθρου 91 (πρώην άρθρου 79) προστίθεται η φρά¬ 
ση «, με σχέση εργασίας ιδιωτικού δικαίου ορισμένου 
χρόνου». 

5. α) Στο πρώτο εδάφιο της παραγράφου 10 του άρ¬ 
θρου 91 (πρώην άρθρου 79), η φράση: «και ανώτερο το 
50ό» απαλείφεται. 

β) Στο τρίτο εδάφιο της παραγράφου 10 του άρθρου 
91 (πρώην άρθρου 79) μετά τη φράση: «του παρόντος» 
προστίθεται η φράση: «που προσλαμβάνεται με σχέση 
εργασίας ιδιωτικού δικαίου ορισμένου χρόνου». 

Άρθρο 24 

1. Οι παράγραφοι 2 έως και 18 του άρθρου 93 (πρώην 
άρθρου 81) αντικαθίστανται ως εξής: 

«2. Προϊστάμενος της Γενικής Διευθύνσεως Νομοθετι- 
κού'Εργου και Κοινοβουλευτικού Ελέγχου τοποθετείται 
υπάλληλος κατά προτίμηση πτυχιούχος Νομικής των 
κλάδων ΠΕΙ Διοικητικού ή ΠΕ3 Στενογράφων, της Γ ενι¬ 
κής Διευθύνσεως Κοινοβουλευτικών Επιτροπών υπάλ¬ 
ληλος του κλάδου ΠΕΙ Διοικητικού ή ΠΕ3 Στενογράφων, 
της Γ ενικής Διευθύνσεως Διεθνών Σχέσεων και Επικοι¬ 
νωνίας υπάλληλος του κλάδου ΠΕ8 Διεθνών και Δημο¬ 
σίων Σχέσεων ή ΠΕΙ που γνωρίζει άριστα την αγγλική ή 
γαλλική ή γερμανική γλώσσα, της Γ ενικής Διευθύνσεως 
Ανθρώπινου Δυναμικού υπάλληλος του κλάδου ΠΕΙ Δι¬ 
οικητικού ή ΠΕ2 Οικονομικού ή ΠΕ4 Πληροφορικής και 
Νέων Τεχνολογιών και της Γ ενικής Διευθύνσεως Οικονο¬ 
μικών Υπηρεσιών και Τεχνικής Υποστηρίξεως υπάλληλος 
του κλάδου ΠΕΙ Διοικητικού ή ΠΕ2 Οικονομικού ή ΠΕ6 
Μηχανικών. Σε περίπτωση ελλείψεως ή ακαταλληλότη- 
τας τοποθετούνται σε οποιαδήποτε από τις πέντε αυτές 
Γ ενικές Διευθύνσεις υπάλληλοι άλλων κλάδων ΠΕ, που 
γνωρίζουν άριστα τουλάχιστον μία από τις παραπάνω 
ξένες γλώσσες. 

3. Προϊστάμενος της Διευθύνσεως Νομοθετικού Έρ¬ 
γου της Γενικής Διευθύνσεως Νομοθετικού Έργου και 
Κοινοβουλευτικού Ελέγχου τοποθετείται υπάλληλος 
κατά προτίμηση πτυχιούχος Νομικής των κλάδων ΠΕΙ 
Διοικητικού ή ΠΕ3 Στενογράφων, της Διευθύνσεως Κοι¬ 
νοβουλευτικού Ελέγχου της ίδιας Γ ενικής Διευθύνσεως 
τοποθετείται υπάλληλος του κλάδου ΠΕΙ Διοικητικού 
ή ΠΕ2 Οικονομικού ή ΠΕ3 Στενογράφων και της Διευ- 
θύνσεως Στενογραφίας και Πρακτικών της Βουλής της 
ίδιας Γ ενικής Διευθύνσεως τοποθετείται υπάλληλος του 
κλάδου ΠΕ3 Στενογράφων και σε περίπτωση ελλείψεως 
ή ακαταλληλότητας υπάλληλος του κλάδου ΤΕ16 Στε¬ 
νογράφων ή ΔΕ8 Στενογράφων. 

4. Προϊστάμενοι των Διευθύνσεων Διαρκών Επιτρο¬ 
πών και Ειδικών Μόνιμων Επιτροπών της Γ ενικής Διευ- 
θύνσεως Κοινοβουλευτικών Επιτροπών τοποθετούνται 
υπάλληλοι των κλάδων ΠΕΙ Διοικητικού ή ΠΕ3 Στενο¬ 
γράφων και της Διεύθυνσης Πρακτικών Επιτροπών της 
ίδιας Γ ενικής Διευθύνσεως τοποθετείται υπάλληλος του 
κλάδου ΠΕ3 Στενογράφων και σε περίπτωση ελλείψεως 
ή ακαταλληλότητας υπάλληλος του κλάδου ΤΕ16 Στε¬ 
νογράφων ή ΔΕ8 Στενογράφων. 

5. Προϊστάμενοι των Διευθύνσεων Διεθνών Σχέσε¬ 
ων και Οργανισμών, Ευρωπαϊκών Υποθέσεων, Διεθνών 
Υποθέσεων και Ελληνισμού της Διασποράς και Επικοι¬ 
νωνίας της Γ ενικής Διευθύνσεως Διεθνών Σχέσεων και 


Επικοινωνίας τοποθετούνται υπάλληλοι του κλάδου ΠΕ8 
Διεθνών και Δημοσίων Σχέσεων ή άλλου κλάδου ΠΕ που 
γνωρίζουν άριστα την αγγλική ή γαλλική ή γερμανική 
γλώσσα και σε περίπτωση ελλείψεως ή ακαταλληλό¬ 
τητας υπάλληλοι κλάδου ΠΕ που γνωρίζουν καλά την 
αγγλική ή γαλλική ή γερμανική γλώσσα και της Διευ- 
θύνσεως Εκδόσεων και Εκτυπώσεων της ίδιας Γ ενικής 
Διευθύνσεως τοποθετείται υπάλληλος του κλάδου ΠΕΙ 
Διοικητικού ή ΤΕ10 Γραφιστικής και Τεχνολογίας Γρα¬ 
φικών Τεχνών ή ΤΕ1 Διοικητικού ή ΤΕ13 Διοικητικών 
Καθηκόντων, εφόσον έχει ειδίκευση ή εμπειρία άνω της 
πενταετίας στο αντικείμενο της Διευθύνσεως αυτής και 
σε περίπτωση ελλείψεως ή ακαταλληλότητας υπάλλη¬ 
λος του κλάδου ΔΕ5 Τυπογραφίας. 

6. Προϊστάμενος της Διεύθυνσης Ανθρώπινου Δυ¬ 
ναμικού και Επιμορφώσεως της Γενικής Διευθύνσεως 
Ανθρώπινου Δυναμικού τοποθετείται υπάλληλος του 
κλάδου ΠΕΙ Διοικητικού ή ΠΕ2 Οικονομικού ή ΠΕ3 Στε¬ 
νογράφων και σε περίπτωση ελλείψεως ή ακαταλλη¬ 
λότητας υπάλληλος του κλάδου ΤΕ1 Διοικητικού ή ΤΕ2 
Οικονομικού ή ΔΕΙ Διοικητικού-Λογιστικού και της Δι- 
ευθύνσεως Πληροφορικής και Νέων Τεχνολογιών της 
ίδιας Γ ενικής Διευθύνσεως τοποθετείται υπάλληλος του 
κλάδου ΠΕ4 Πληροφορικής και σε περίπτωση ελλείψεως 
ή ακαταλληλότητας υπάλληλος του κλάδου ΤΕ3 ή ΔΕ3 
Πληροφορικής. 

7. Προϊστάμενοι των Διευθύνσεων Οικονομικών Υπηρε¬ 
σιών και Προμηθειών και Διαχειρίσεως Υλικού της Γ ενι¬ 
κής Διευθύνσεως Οικονομικών Υπηρεσιών και Τεχνικής 
Υποστηρίξεως τοποθετούνται υπάλληλοι του κλάδου 
ΠΕΙ Διοικητικού ή ΠΕ2 Οικονομικού και σε περίπτωση 
ελλείψεως ή ακαταλληλότητας υπάλληλοι του κλάδου 
ΤΕ1 Διοικητικού ή ΤΕ2 Οικονομικού ή ΔΕΙ Διοικητικού- 
Λογιστικού και της Διευθύνσεως Τεχνικών Υπηρεσιών 
της ίδιας Γενικής Διευθύνσεως τοποθετείται υπάλληλος 
του κλάδου ΠΕ6 Μηχανικών και σε περίπτωση ελλεί¬ 
ψεως ή ακαταλληλότητας υπάλληλος του κλάδου ΤΕ6 
Μηχανικών. 

8. Προϊστάμενοι των Διευθύνσεων Βιβλιοθήκης της 
Βουλής και Μπενακείου Βιβλιοθήκης και Συλλογών Πο¬ 
λιτικών Προσωπικοτήτων τοποθετούνται υπάλληλοι του 
κλάδου ΠΕ7 Βιβλιοθηκονόμων και σε περίπτωση ελλεί¬ 
ψεως ή ακαταλληλότητας υπάλληλοι του κλάδου ΤΕ4 
Βιβλιοθηκονόμων. 

9. Προϊστάμενοι των Τμημάτων Νομοθετικής Λειτουρ¬ 
γίας και Γραμματείας της Διευθύνσεως Νομοθετικού 
Έργου τοποθετούνται υπάλληλοι κατά προτίμηση πτυ- 
χιούχοι Νομικής του κλάδου ΠΕΙ Διοικητικού και του 
Τμήματος Αρχείου Νομοθετικού Έργου της ίδιας Δι- 
ευθύνσεως υπάλληλος του κλάδου ΠΕΙ Διοικητικού ή 
ΠΕ7 Βιβλιοθηκονόμων και σε περίπτωση ελλείψεως ή 
ακαταλληλότητας υπάλληλος του κλάδου ΤΕ1 Διοικη¬ 
τικού ή ΔΕΙ Διοικητικού-Λογιστικού ή ΔΕ2 Υπαλλήλων 
Γ ραφείου. 

10. Προϊστάμενοι των Τμημάτων Αναφορών, Ερωτή¬ 
σεων, Επερωτήσεων και Αιτήσεων Καταθέσεως Εγ¬ 
γράφων της Διευθύνσεως Κοινοβουλευτικού Ελέγχου 
τοποθετούνται υπάλληλοι του κλάδου ΠΕΙ Διοικητικού 
ή ΠΕ7 Βιβλιοθηκονόμων και σε περίπτωση ελλείψεως ή 
ακαταλληλότητας υπάλληλοι του κλάδου ΤΕ1 Διοικη- 

τικού ή ΔΕΙ Διοικητικού-Λογιστικού ή ΔΕ2 Υπαλλήλων 
Γ ραφείου. 

11. Προϊστάμενοι των Τμημάτων Στενογραφίας και 
Γραμματείας της Διευθύνσεως Στενογραφίας και 
Πρακτικών της Βουλής τοποθετούνται υπάλληλοι του 
κλάδου ΠΕ3 Στενογράφων και σε περίπτωση ελλείψε- 
ως ή ακαταλληλότητας υπάλληλοι του κλάδου ΤΕ16 
Στενογράφων ή ΔΕ8 Στενογράφων και των Τμημάτων 
Εκδόσεως Πρακτικών της Βουλής και Αρχείου και Ευ- 
ρετηριάσεως της ίδιας Διευθύνσεως τοποθετούνται 
υπάλληλοι του κλάδου ΤΕ1 Διοικητικού και σε περί¬ 
πτωση ελλείψεως ή ακαταλληλότητας υπάλληλοι του 
κλάδου ΔΕΙ Διοικητικού-Λογιστικού ή ΔΕ2 Υπαλλήλων 
Γ ραφείου. 

12. Προϊστάμενοι των Τμημάτων των Διευθύνσεων 
Διαρκών Επιτροπών, Ειδικών Μόνιμων Επιτροπών και 
Πρακτικών Επιτροπών τοποθετούνται υπάλληλοι του 
κλάδου ΠΕΙ Διοικητικού και σε περίπτωση ελλείψεως ή 
ακαταλληλότητας υπάλληλοι του κλάδου ΤΕ1 Διοικη¬ 
τικού ή ΔΕΙ Διοικητικού-Λογιστικού ή ΔΕ2 Υπαλλήλων 
Γ ραφείου. 

13. Προϊστάμενοι των Τμημάτων των Διευθύνσεων Δι¬ 
εθνών Σχέσεων και Οργανισμών, Ευρωπαϊκών Υποθέσε¬ 
ων, Διεθνών Υποθέσεων και Ελληνισμού της Διασποράς 
και Επικοινωνίας τοποθετούνται υπάλληλοι του κλάδου 
ΠΕ8 Διεθνών και Δημοσίων Σχέσεων ή άλλου κλάδου 
ΠΕ, που γνωρίζουν άριστα την αγγλική ή γαλλική ή 
γερμανική γλώσσα και των Τμημάτων της Διευθύνσε- 
ως Εκδόσεων και Εκτυπώσεων υπάλληλοι του κλάδου 
ΠΕΙ Διοικητικού ή ΤΕ10 Γραφιστικής και Τεχνολογίας 
Γραφικών Τεχνών ή ΤΕ1 Διοικητικού ή ΤΕ13 Διοικητικών 
Καθηκόντων και σε περίπτωση ελλείψεως ή ακαταλ¬ 
ληλότητας υπάλληλοι του κλάδου ΔΕ5 Τυπογραφίας ή 
ΔΕΙ Διοικητικού-Λογιστικού. 

14. Προϊστάμενοι των Τμημάτων Προσωπικού και Επι- 
μορφώσεως και Μετεκπαιδεύσεως της Διευθύνσεως 
Ανθρώπινου Δυναμικού και Επιμορφώσεως και των Τμη¬ 
μάτων Υποδομών και Περιφερειακών Δραστηριοτήτων 
και Βουλευτών και Κομμάτων τοποθετούνται υπάλληλοι 
του κλάδου ΠΕΙ Διοικητικού ή ΠΕ2 Οικονομικού και σε 
περίπτωση ελλείψεως ή ακαταλληλότητας υπάλληλοι 
του κλάδου ΤΕ1 Διοικητικού ή ΤΕ2 Οικονομικού ή ΔΕΙ 
Διοικητικού-Λογιστικού ή ΔΕ2 Υπαλλήλων Γραφείου, 
του Τμήματος Κινήσεως Οχημάτων της Διευθύνσεως 
Ανθρώπινου Δυναμικού και Επιμορφώσεως τοποθετεί¬ 
ται υπάλληλος του κλάδου ΠΕΙ Διοικητικού ή ΤΕ1 Δι¬ 
οικητικού ή ΔΕ6 Οδηγών Οχημάτων και του Τμήματος 
Γραμματείας της ίδιας Διευθύνσεως τοποθετείται υπάλ¬ 
ληλος του κλάδου ΤΕ1 Διοικητικού και σε περίπτωση 
ελλείψεως ή ακαταλληλότητας υπάλληλος του κλάδου 
ΔΕΙ Διοικητικού ή ΔΕ2 Υπαλλήλων Γ ραφείου. 

15. Προϊστάμενοι των Τμημάτων της Διευθύνσεως 
Πληροφορικής και Νέων Τεχνολογιών τοποθετούνται 
υπάλληλοι του κλάδου ΠΕ4 Πληροφορικής ή του κλά¬ 
δου ΤΕ3 Πληροφορικής και σε περίπτωση ελλείψεως 
ή ακαταλληλότητας υπάλληλοι του κλάδου ΔΕ3 Πλη¬ 
ροφορικής. 

16. Προϊστάμενοι των Τμημάτων των Διευθύνσεων 
Οικονομικών Υπηρεσιών και Προμηθειών και Διαχειρί- 
σεως Υλικού τοποθετούνται υπάλληλοι του κλάδου ΠΕΙ 


Διοικητικού ή ΠΕ2 Οικονομικού ή ΤΕ1 Διοικητικού ή ΤΕ2 
Οικονομικού ή ΔΕΙ Διοικητικού-Λογιστικού. 

17. Προϊστάμενοι των Τμημάτων της Διευθύνσεως 
Τεχνικών Υπηρεσιών τοποθετούνται: στο Τμήμα Κτιρί¬ 
ων και Περιβάλλοντος Χώρου υπάλληλος του κλάδου 
ΠΕ6 Μηχανικών εκτός της ειδικότητας Ηλεκτρολόγου 
ή Μηχανολόγου Μηχανικού, στο Τμήμα Ηλεκτρολογίας- 
Μηχανολογίας υπάλληλος του κλάδου ΠΕ6 Μηχανικών 
ειδικότητας Ηλεκτρολόγου ή Μηχανολόγου Μηχανικού, 
στο Τμήμα Κτιριακής Μέριμνας υπάλληλος του κλάδου 
ΠΕ6 Μηχανικών και σε περίπτωση ελλείψεως ή ακα¬ 
ταλληλότητας υπάλληλοι του κλάδου ΤΕ6 Μηχανικών 
αντίστοιχων ειδικοτήτων ή ΔΕ7 Τεχνικών Ειδικοτήτων 
και στο Τμήμα Καθαριότητας υπάλληλος του κλάδου 
ΔΕΙ Διοικητικού-Λογιστικού ή ΔΕ2 Υπαλλήλων Γ ραφεί¬ 
ου και σε περίπτωση ελλείψεως ή ακαταλληλότητας 
υπάλληλος άλλου κλάδου ΔΕ. 

18. Προϊστάμενοι των Τμημάτων Κοινοβουλευτικής Βι¬ 
βλιοθήκης και Βιβλιοθήκης Πόλεως (Καπνεργοστάσιο) 
της Διευθύνσεως Βιβλιοθήκης της Βουλής και Μπε- 
νακείου Βιβλιοθήκης και Διαχείρισης Συλλογών και 
Εξυπηρέτησης Χρηστών της Διευθύνσεως Μπενακείου 
Βιβλιοθήκης και Συλλογών Πολιτικών Προσωπικοτήτων 
τοποθετούνται υπάλληλοι του κλάδου ΠΕ7 Βιβλιοθη- 
κονόμων και σε περίπτωση ελλείψεως ή ακαταλληλό¬ 
τητας υπάλληλοι του κλάδου ΤΕ4 Βιβλιοθηκονόμων ή 
ΔΕΙ Διοικητικού-Λογιστικού, του Τμήματος Διαχειρίσεως 
Συστημάτων Βιβλιοθήκης και Ψηφιακών Εφαρμογών της 
ίδιας Διευθύνσεως υπάλληλος του κλάδου ΠΕ4 Πλη¬ 
ροφορικής και σε περίπτωση ελλείψεως ή ακαταλλη¬ 
λότητας υπάλληλος του κλάδου ΤΕ3 Πληροφορικής ή 
ΤΕ5 Ηλεκτρονικών ή ΤΕ10 Γραφιστικής και Τεχνολογίας 
Γραφικών Τεχνών και του Τμήματος Διατηρήσεως και 
Συντηρήσεως'Εντυπου Υλικού καΓΕργων Τέχνης υπάλ¬ 
ληλος του κλάδου ΠΕ10 Συντηρητών'Εργων Τέχνης και 
Αρχαιοτήτων και σε περίπτωση ελλείψεως ή ακαταλλη¬ 
λότητας υπάλληλος του κλάδου ΤΕ7 Συντηρητών'Εργων 
Τέχνης και Αρχαιοτήτων. 

19. Προϊστάμενος της Ειδικής Υπηρεσίας Υγειονομικής 
Καλύψεως και ο αναπληρωτής του, ως Προϊστάμενος 
Τμήματος, τοποθετούνται με απόφαση του Προέδρου 
της Βουλής, χωρίς γνώμη του Υπηρεσιακού Συμβουλίου, 
ιατροί του κλάδου ΠΕ11 Ιατρών της Βουλής ή ιατροί της 
Βουλής με σχέση εργασίας ιδιωτικού δικαίου αορίστου 
χρόνου. 

20. Προϊστάμενος της Μονάδας Οργάνωσης και Μεθό¬ 
δων τοποθετείται υπάλληλος κλάδου ΠΕ με δεκαπέντε 
(15) τουλάχιστον έτη υπηρεσίας. 

21. Προϊστάμενος του Γραφείου Τύπου και Κοινοβου¬ 
λευτικής Πληροφορήσεως τοποθετείται με απόφαση 
του Προέδρου της Βουλής, χωρίς γνώμη του Υπηρε¬ 
σιακού Συμβουλίου, δημοσιογράφος που υπηρετεί στη 
Βουλή με σχέση εργασίας ιδιωτικού δικαίου αορίστου 
ή ορισμένου χρόνου. 

22. Προϊστάμενος του Τμήματος Επιμελητών της Διευ- 
θύνσεως Νομοθετικού Έργου τοποθετείται υπάλληλος 
του κλάδου ΔΕΙ Διοικητικού-Λογιστικού ή ΔΕ2 Υπαλλή¬ 
λων Γ ραφείου και σε περίπτωση ελλείψεως ή ακαταλ¬ 
ληλότητας υπάλληλος άλλου κλάδου ΔΕ ή του κλάδου 
ΥΕ1 Επιμελητών με βαθμό τουλάχιστον Β'. 

23. Προϊστάμενος του Γραφείου Τεχνιτών και Εργα¬ 
τών της Διευθύνσεως Τεχνικών Υπηρεσιών τοποθετείται 
υπάλληλος του κλάδου ΔΕ7 Τεχνικών Ειδικοτήτων και 
σε περίπτωση ελλείψεως ή ακαταλληλότητας υπάλλη¬ 
λος άλλου κλάδου ΔΕ και του Γραφείου Διασύνδεσης 
της Βουλής με το Ευρωπαϊκό Κοινοβούλιο της Διευθύν- 
σεως Ευρωπαϊκών Υποθέσεων υπάλληλος, με δέκα (10) 
τουλάχιστον έτη υπηρεσίας, του κλάδου ΠΕ8 Διεθνών 
και Δημοσίων Σχέσεων ή υπάλληλος άλλου κλάδου 
ΠΕ που γνωρίζει άριστα την αγγλική ή γαλλική ή γερ¬ 
μανική γλώσσα ή διπλωματικός υπάλληλος που είναι 
αποσπασμένος στη Μόνιμη Ελληνική Αποστολή (Μ.Ε.Α.) 
στις Βρυξέλλες, με απόφαση του Προέδρου της Βουλής 
μετά από συγκατάθεση του Υπουργού Εξωτερικών. Όσοι 
τοποθετούνται στο Γ ραφείο Διασύνδεσης της Βουλής 
με το Ευρωπαϊκό Κοινοβούλιο, εφόσον υπηρετούν στο 
εξωτερικό, λαμβάνουν από τη Βουλή πέραν των αποδο¬ 
χών τους και το επίδομα υπηρεσίας της αλλοδαπής του 
προσωπικού του Υπουργείου Εξωτερικών, που υπηρετεί 
στις διπλωματικές και στις προξενικές αρχές, καθώς και 
στις μόνιμες αντιπροσωπείες, όπως αυτό ισχύει κάθε 
φορά. Οι διατάξεις του ν. 2685/1999 (ΦΕΚ 35 Α'), όπως 
ισχύουν κάθε φορά, εφαρμόζονται αναλόγως και για το 
προσωπικό του γραφείου αυτού.» 

2. Οι παράγραφοι 19, 20 και 21 του άρθρου 93 (πρώην 
άρθρου 81) αναριθμούνται ως παράγραφοι 24, 25 και 
26, αντίστοιχα. 

Αρθρο 25 

Η περίπτωση γ' της παραγράφου 1 του άρθρου 96 
(πρώην άρθρου 84) αντικαθίσταται ως εξής: 

«γ) δύο αιρετούς εκπροσώπους των εργαζομένων με 
βαθμό Α'». 

Η διάταξη αυτή ισχύει μετά τη λήξη της θητείας των 
αιρετών εκπροσώπων των εργαζομένων που συμμετέ¬ 
χουν στο παρόν Υπηρεσιακό Συμβούλιο. 

Αρθρο 26 

Στο άρθρο 114 (πρώην άρθρο 102) η φράση: «μέχρι του 
ποσού των είκοσι εκατομμυρίων (20.000.000) δραχμών» 
αντικαθίσταται από τη φράση: «μέχρι του ποσού των 
ενενήντα χιλιάδων (90.000) ευρώ». 

Άρθρο 27 

1. Το πρώτο εδάφιο του άρθρου 116 (πρώην άρθρου 
104) αντικαθίσταται ως εξής: 

«Επιτρέπεται η μετάταξη μόνιμων και με σχέση εργα¬ 
σίας ιδιωτικού δικαίου αορίστου χρόνου υπαλλήλων της 
Βουλής, σε κενές θέσεις νομαρχιακών αυτοδιοικήσεων 
και νομικών προσώπων δημοσίου δικαίου εκτός των 
Νομών Αττικής και Θεσσαλονίκης, ύστερα από αίτηση 
του υπαλλήλου, που υποβάλλεται το αργότερο μέχρι και 
τη συμπλήρωση έξι (6) μηνών από την έναρξη ισχύος του 
παρόντος και απόφαση του Υπηρεσιακού Συμβουλίου 
της Βουλής.» 

2. Στο τέλος του πρώτου εδαφίου του άρθρου 116 
(πρώην άρθρου 104) προστίθεται εδάφιο ως εξής: 

«Εάν δεν υπάρχουν κενές οργανικές θέσεις, συνιστώ- 
νται προσωποπαγείς με την απόφαση μετατάξεως.» 


Αρθρο 28 

Οι διατάξεις της παραγράφου 3 του άρθρου 117 (πρώ¬ 
ην άρθρου 105) καταργούνται και αναριθμούνται ανα¬ 
λόγως οι επόμενες. 

ΤΜΗΜΑ ΤΡΙΤΟ 

ΟΙΚΟΝΟΜΙΚΕΣ ΥΠΟΘΕΣΕΙΣ ΤΗΣ ΒΟΥΛΗΣ 

Άρθρο 29 

1. Ο τίτλος του άρθρου 129 (πρώην άρθρου 117) αντι¬ 
καθίσταται ως εξής: 

«Προϋπολογισμός εξόδων και Απολογισμός». 

2. Στο πρώτο εδάφιο της παραγράφου 1 του άρθρου 
129 (πρώην άρθρου 117) απαλείφεται η λέξη: «Ισολογι¬ 
σμός-». 

Άρθρο 30 

Η διάταξη του δεύτερου εδαφίου του άρθρου 130 
(πρώην άρθρου 118) καταργείται. 

Άρθρο 31 

1. Στην περίπτωση ιγ' της παραγράφου 2 του άρθρου 
131 (πρώην άρθρου 119) και μετά τον αριθμό 92 προστί¬ 
θεται ο αριθμός «, 92Α,»· 

2. Στο τέλος της περίπτωσης ιδ' της παραγράφου 
2 του άρθρου 131 (πρώην άρθρου 119) προστίθεται η 
φράση: «, καθώς και της Ένωσης τέως Βουλευτών και 
Ευρωβουλευτών και του Συλλόγου των Υπαλλήλων της 
Βουλής». 

3. Στο τέλος των περιπτώσεων ιη' και κ' της παραγρά¬ 
φου 2 του άρθρου 131 (πρώην άρθρου 119) προστίθεται 
η φράση: «στο εσωτερικό και στο εξωτερικό». 

Άρθρο 32 

Στην παράγραφο 8 του άρθρου 135 (πρώην άρθρου 
123) η φράση: «της Διευθύνσεως Οικονομικών Υποθέσε¬ 
ων» αντικαθίσταται από τη φράση: «της Διευθύνσεως 
Οικονομικών Υπηρεσιών». 

Άρθρο 33 

Στην παράγραφο 4 του άρθρου 138 (πρώην άρθρου 
126) η φράση: «της Διευθύνσεως Οικονομικών Υποθέσε¬ 
ων» αντικαθίσταται από τη φράση: «της Διευθύνσεως 
Οικονομικών Υπηρεσιών». 

Άρθρο 34 

Στο άρθρο 139 (πρώην άρθρο 127) η φράση: «Διεύθυνση 
Οικονομικών Υποθέσεων» αντικαθίσταται από τη φράση: 
«Διεύθυνση Οικονομικών Υπηρεσιών». 

Άρθρο 35 

1. Στην παράγραφο 1 του άρθρου 141 (πρώην άρθρου 
129) η φράση: «από τη Διεύθυνση Οικονομικών Υποθέσε¬ 
ων» αντικαθίσταται από τη φράση: «από τη Διεύθυνση 
Οικονομικών Υπηρεσιών». 

2. Στην περίπτωση α' της παραγράφου 3 του άρθρου 
141 (πρώην άρθρου 129) η φράση «και ο αριθμός πρω¬ 
τοκόλλου» απαλείφεται. 

3. Στην περίπτωση η' της παραγράφου 3 του άρθρου 
141 (πρώην άρθρου 129) μετά τη λέξη «δικαιούχου» προ¬ 
στίθενται οι λέξεις «, το Α.Φ.Μ. του». 

4. Στο δεύτερο εδάφιο της παραγράφου 7 του άρθρου 
141 (πρώην άρθρου 129) η φράση: «στη Διεύθυνση Οι- 

κονομικών Υποθέσεων» αντικαθίσταται από τη φράση: 
«στη Διεύθυνση Οικονομικών Υπηρεσιών». 

5. Στο τρίτο εδάφιο της παραγράφου 7 του άρθρου 
141 (πρώην άρθρου 129) η φράση: «της Διευθύνσεως Οι¬ 
κονομικών Υποθέσεων» αντικαθίσταται από τη φράση: 
«της Διευθύνσεως Οικονομικών Υπηρεσιών». 

Αρθρο 36 

1. Η παράγραφος 1 του άρθρου 143 (πρώην άρθρου 
131) αντικαθίσταται ως εξής: 

«1. Από κάθε Διεύθυνση της Γενικής Διευθύνσεως Οι¬ 
κονομικών Υπηρεσιών και Τεχνικής Υποστηρίξεως της 
Βουλής τηρούνται υποχρεωτικά, με πληροφοριακό σύ¬ 
στημα διοικήσεως, τα εξής βιβλία: 
α) Διεύθυνση Οικονομικών Υπηρεσιών: 
αα) Βιβλίο εγκρίσεως και εντολών πληρωμής. Σε αυτό 
καταχωρίζονται, σε χωριστές στήλες κατά ειδικό φορέα 
και κωδικό αριθμό εξόδου, οι υποχρεώσεις που αναλαμ¬ 
βάνονται από τον Πρόεδρο της Βουλής και ο αύξων 
αριθμός των χρηματικών ενταλμάτων πληρωμής ή των 
επιτροπικών καταστάσεων που εκδίδονται, καθώς και 
οι πληρωμές που γίνονται από τη Δημόσια Οικονομική 
Υπηρεσία (Δ.Ο.Υ.), με βάση άλλους τίτλους σε βάρος 
του Προϋπολογισμού της Βουλής. 

αβ) Ημερολόγιο. Σε αυτό καταχωρίζονται, με αύξοντα 
αριθμό και χρονολογική τάξη, τα χρηματικά εντάλματα 
που εκδίδονται. 

αγ) Βιβλίο υπολόγων από χρηματικά εντάλματα προ¬ 
πληρωμής και προσωρινά χρηματικά εντάλματα προ¬ 
πληρωμής. Σε αυτό καταχωρίζονται, για κάθε υπόλο¬ 
γο, τα χρηματικά εντάλματα που εκδίδονται, το ποσό 
που πληρώθηκε και ο αύξων αριθμός των χρηματικών 
ενταλμάτων. 

αδ) Ημερολόγιο προσωρινών χρηματικών ενταλμάτων 
προπληρωμής που εκδίδονται. 

αε) Μισθολογικό Μητρώο Βουλευτών, υλικοτεχνικής 
υποστηρίξεως αυτών, προσωπικού και επιστημονικών 
συνεργατών Βουλευτών. 

αστ) Μητρώο Προσωπικού Βουλής. Σε αυτό εμφανί¬ 
ζεται αριθμητικά, κάθε στιγμή, όλο το προσωπικό της 
Βουλής κάθε σχέσεως, κατηγορίας και ιδιότητας. 

αζ) Βιβλίο αποδεικτικών εισπράξεων πάγιας προκα¬ 
ταβολής. 

β) Διεύθυνση Προμηθειών και Διαχειρίσεως Υλικού: 
βα) Ευρετήριο Πιστωτών Βουλής. Σε αυτό καταχωρί¬ 
ζονται τα στοιχεία που προσδιορίζουν την ταυτότητα 
των πιστωτών της Βουλής και τα νόμιμα παραστατικά, 
με το αντίστοιχο ποσό, που αυτοί εκδίδουν για την 
πληρωμή τους. 

ββ) Βιβλίο μη αναλώσιμων υλικών, 
βγ) Βιβλίο αναλώσιμων υλικών, 
βδ) Βιβλίο εικαστικού πλούτου.» 

2. Η παράγραφος 3 του άρθρου 143 (πρώην άρθρου 
131) απαλείφεται. 

Αρθρο 37 

Στο πρώτο εδάφιο της παραγράφου 2 του άρθρου 
144 (πρώην άρθρου 132) η φράση: «του ενός εκατομμυ¬ 
ρίου πεντακοσίων χιλιάδων (1.500.000) δραχμών» αντι¬ 
καθίσταται από τη φράση: «των έξι χιλιάδων (6.000) 
ευρώ». 


Αρθρο 38 

1. Στην περίπτωση α' της παραγράφου 2 του άρθρου 
145 (πρώην άρθρου 133) η φράση: «στο όνομα μονίμων 
υπαλλήλων της Βουλής, εκτός των υπαλλήλων της Δι- 
ευθύνσεως Οικονομικών Υποθέσεων» αντικαθίσταται 
από τη φράση: «στο όνομα μονίμων υπαλλήλων και 
υπαλλήλων με σχέση εργασίας ιδιωτικού δικαίου αο¬ 
ρίστου χρόνου της Βουλής, εκτός των υπαλλήλων των 
Διευθύνσεων Οικονομικών Υπηρεσιών και Προμηθειών 
και Διαχειρίσεως Υλικού». 

2. Στην περίπτωση β' της παραγράφου 2 του άρθρου 

145 (πρώην άρθρου 133) η φράση: «μόνιμος υπάλληλος» 
αντικαθίσταται από τη φράση: «υπάλληλος μόνιμος ή με 
σχέση εργασίας ιδιωτικού δικαίου αορίστου χρόνου». 

Άρθρο 39 

Στο δεύτερο εδάφιο της παραγράφου 4 του άρθρου 

146 (πρώην άρθρου 134) η φράση: «Η Διεύθυνση Οικο¬ 
νομικών Υποθέσεων» αντικαθίσταται από τη φράση: «Η 
Διεύθυνση Οικονομικών Υπηρεσιών». 

Αρθρο 40 

Στο πρώτο εδάφιο της παραγράφου 2 του άρθρου 
153 (πρώην άρθρου 141) η φράση: «των τετρακοσίων 
χιλιάδων (400.000) δραχμών» αντικαθίσταται από τη 
φράση: «των δύο χιλιάδων (2.000) ευρώ». 

Αρθρο 41 

1. Στο πρώτο εδάφιο της παραγράφου 2 του άρθρου 
155 (πρώην άρθρου 143) η φράση: «μέχρι ποσού είκοσι 
πέντε εκατομμυρίων (25.000.000) δραχμών» αντικαθί¬ 
σταται από τη φράση: «μέχρι ποσού εκατό χιλιάδων 
(100.000) ευρώ». 

2. Στο δεύτερο εδάφιο της παραγράφου 2 του άρθρου 
155 (πρώην άρθρου 143) η φράση: «με την εκάστοτε 
ισοτιμία των Μονάδων» απαλείφεται. 

Αρθρο 42 

1. Στο τέλος της παραγράφου 1 του άρθρου 157 (πρώην 
άρθρου 145) προστίθεται η φράση: «και την εκπόνηση 
μελετών». 

2. Στην παράγραφο 2 του άρθρου 157 (πρώην άρθρου 

145) μετά τη φράση: «για την εκτέλεση δημόσιων έργων» 
προστίθεται η φράση: «και την εκπόνηση μελετών». 

Αρθρο 43 

1. Στην παράγραφο 3 του άρθρου 158 (πρώην άρθρου 

146) μετά τη φράση: «περί εκτελέσεως δημόσιων έργων» 
προστίθεται η φράση: «και εκπονήσεως μελετών». 

2. Στην παράγραφο 5 του άρθρου 158 (πρώην άρθρου 
146) μετά τη φράση: «περί εκτελέσεως δημοσίων έργων» 
προστίθεται η φράση: «και εκπονήσεως μελετών». 

ΤΜΗΜΑ ΤΕΤΑΡΤΟ 
ΤΕΛΙΚΕΣ ΔΙΑΤΑΞΕΙΣ 

Αρθρο 44 

Μετά το άρθρο 166 (πρώην άρθρο 154) προστίθεται 
νέο άρθρο 166Α, ως εξής: 

«Αρθρο 166Α 

Κατάταξη μόνιμου προσωπικού σε βαθμούς 

1. Οι υπάλληλοι, που υπηρετούν κατά τη δημοσίευ¬ 
ση του παρόντος, κατατάσσονται αυτοδικαίως στους 
βαθμούς της κατηγορίας που υπηρετούν με βάση το 

συνολικό χρόνο πραγματικής δημόσιας υπηρεσίας που 
έχουν διανύσει, σύμφωνα με τις παραγράφους 1 έως 7 
του άρθρου 34 του ν. 2190/1994 (ΦΕΚ 28Α'), όπως αυτές 
ίσχυαν μέχρι την έναρξη ισχύος του ν. 2683/1999 (ΦΕΚ 
19 Α'). Τυχόν πλεονάζων χρόνος θεωρείται ότι διανύ- 
θηκε στο βαθμό κατάταξης. Για την κατάταξη και τον 
καθορισμό του χρόνου δεν υπολογίζονται: 

α. τα χρονικά διαστήματα που προβλέπονται από το 
άρθρο 89 του Υπαλληλικού Κώδικα (ν. 3528/2007 - ΦΕΚ 
26 Α'), 

β. το χρονικό διάστημα κατά το οποίο στερήθηκε ο 
υπάλληλος το δικαίωμα για προαγωγή, 

γ. ένα έτος για κάθε φορά που ο υπάλληλος κρίθηκε 
ως μη προακτέος και 

δ. χρονικό διάστημα ίσο προς το μισό του απαιτού- 
μενου για προαγωγή χρόνου, σε περίπτωση επιβολής 
της πειθαρχικής ποινής του υποβιβασμού. 

2. Για τις κατατάξεις κατά τις διατάξεις της προηγού¬ 
μενης παραγράφου, εκδίδονται από τον Προϊστάμενο 
της Διευθύνσεως Ανθρώπινου Δυναμικού και Επιμορ- 
φώσεως διαπιστωτικές πράξεις, που δεν δημοσιεύονται 
στην Εφημερίδα της Κυβερνήσεως.» 

Άρθρο 45 

Μετά το άρθρο 170 (πρώην άρθρο 158) προστίθενται 
άρθρα 170Α και 170Β ως εξής: 

«Αρθρο 170Α 

1. Προϊστάμενοι οργανικών μονάδων των υπηρεσιών 
της Βουλής, που υπηρετούν κατά τη δημοσίευση του 
παρόντος, εφόσον προκύπτει ανάγκη από την εφαρμογή 
των διατάξεων αυτού, τοποθετούνται με απόφαση του 
Προέδρου της Βουλής ή του κατά περίπτωση αρμό¬ 
διου οργάνου, για το υπόλοιπο της θητείας τους, σε 
αντίστοιχες θέσεις οργανικών μονάδων με τις ίδιες ή 
συναφείς αρμοδιότητες. 

2. Μέχρι την πλήρωση των θέσεων των Προϊσταμένων 
των υπηρεσιακών μονάδων της Βουλής, οι οποίες συνι- 
στώνται με τις διατάξεις του παρόντος, οι υφιστάμενες 
μονάδες εξακολουθούν να λειτουργούν και να ασκούν 
τις αρμοδιότητες σύμφωνα με τις ισχύουσες, κατά την 
έναρξη ισχύος του παρόντος, σχετικές διατάξεις. 

3. Εάν καταργηθεί οργανική μονάδα, η θητεία του 
Προϊσταμένου της θεωρείται ότι λήγει αυτοδικαίως. 

4. Όπου στον τροποποιούμενο Κανονισμό γίνονται 
παραπομπές σε άρθρα του, οι παραπομπές αυτές νο¬ 
ούνται ότι γίνονται στα αναριθμούμενα με την παρούσα 
άρθρα. 

Άρθρο 170Β 

Όπου στις διατάξεις του Κανονισμού της Βουλής (Μέ¬ 
ρος Β') και τους Ειδικούς Κανονισμούς του άρθρου 106 
(πρώην άρθρου 94) του Κανονισμού αυτού, όπως ισχύει, 
προβλέπεται κλάδος ΤΕ Τεχνολογικών Εφαρμογών, αυ¬ 
τός μετονομάζεται σε κλάδο ΤΕ Μηχανικών.» 

Β. Μέρος Κοινοβουλευτικό (ΦΕΚ 106 Α'/1987), 
όπως ισχύει 

Άρθρο 46 

Στο τέλος του δεύτερου εδαφίου της παραγράφου 3 
του άρθρου 29 προστίθεται η φράση: 

«, εφαρμοζομένης αναλόγως της παραγράφου 5 του 
άρθρου 31.» 


Άρθρο 46Α 

1. Στην παράγραφο 11 του άρθρου 32Α η λέξη «δύο» 
αντικαθίσταται από τη λέξη «τεσσάρων». 

2. Στο τέλος της παραγράφου 11 του άρθρου 32Α 
προστίθεται εδάφιο ως εξής: 

«Σε εξαιρετικές περιπτώσεις ο αριθμός αυτός μπο¬ 
ρεί να αυξηθεί, μετά από έγκριση του Προέδρου της 
Βουλής.» 

3. Στην παράγραφο 12 του άρθρου 32Α η φράση: «Δι¬ 
εύθυνση Ευρωπαϊκών Σχέσεων» αντικαθίσταται από 
τη φράση: «Διεύθυνση Ευρωπαϊκών Υποθέσεων» και 
η φράση: «Διεύθυνση Κοινοβουλευτικών Επιτροπών» 
αντικαθίσταται από τη φράση: «Διεύθυνση Πρακτικών 
Επιτροπών». 

Άρθρο 47 

1. Στο πρώτο εδάφιο της παραγράφου 5 του άρθρου 
37 η φράση: «ή του νόμιμου αναπληρωτή του» αντικα¬ 
θίσταται από τη φράση: «ή Υφυπουργού». 

2. Στο δεύτερο εδάφιο της παραγράφου 5 του άρθρου 

37 η φράση: «ή του νόμιμου αναπληρωτή του» αντικαθί¬ 
σταται από τη φράση: «ή του Υφυπουργού». 

Άρθρο 48 

1. Στο πρώτο εδάφιο της παραγράφου 1 του άρθρου 

38 η φράση: «κατά το στάδιο της καταρχήν συζήτησης 
νομοσχεδίων και προτάσεων νόμων» αντικαθίσταται 
από τη φράση: «για τη συζήτηση νομοσχεδίων και προ¬ 
τάσεων νόμων». 

2. Στο τρίτο εδάφιο της παραγράφου 1 του άρθρου 
38, απαλείφεται το άρθρο «της» πριν από τη λέξη «συ¬ 
νεδρίασης». 

3. Στο τέταρτο εδάφιο της παραγράφου 1 του άρ¬ 
θρου 38 η φράση: «για τη συζήτηση επί της αρχής, των 
άρθρων και του συνόλου των νομοσχεδίων και των 
προτάσεων νόμων» απαλείφεται. 

4. Στο δεύτερο εδάφιο της παραγράφου 4 του άρθρου 
38 η λέξη και ο αριθμός «πέντε (5)» αντικαθίστανται από 
τη λέξη και τον αριθμό «τρία (3)». 

5. α) Μετά το πρώτο εδάφιο της παραγράφου 5 του 
άρθρου 38 προστίθενται εδάφια ως εξής: 

«Τα πρόσωπα αυτά δεν μπορεί να είναι περισσότερα 
των έξι (6). Με έγκριση του Προέδρου της Βουλής, σε 
εξαιρετικές περιπτώσεις, ο αριθμός των καλούμενων 
προσώπων μπορεί να αυξηθεί.» 

β) Στο τέλος της παραγράφου 5 του άρθρου 38 προ¬ 
στίθεται εδάφιο ως εξής: 

«Η ακρόαση των εξωκοινοβουλευτικών προσώπων 
πραγματοποιείται τουλάχιστον εικοσιτέσσερις ώρες 
μετά την έναρξη της πρώτης συνεδρίασης της Επι¬ 
τροπής.» 

Άρθρο 48Α 

Στην παράγραφο 1 του άρθρου 41Α, μετά τη φράση: 
«θεωρούν χρήσιμο για το έργο τους,» προστίθεται η 
φράση: 

«εφόσον το αντικείμενο της ακρόασης περιλαμβάνεται 
στην αρμοδιότητα της οικείας επιτροπής,». 

Άρθρο 49 

1. Η παράγραφος 1 του άρθρου 43Α αντικαθίσταται 
ως εξής: 

«1. Ο Πρόεδρος της Βουλής συνιστά τις εξής μόνιμες 
ειδικές επιτροπές: 

α) Μόνιμη επιτροπή θεσμών και διαφάνειας, 
β) Μόνιμη επιτροπή Ελληνισμού της Διασποράς. 
γ) Μόνιμη επιτροπή προστασίας περιβάλλοντος, 
δ) Μόνιμη επιτροπή έρευνας και τεχνολογίας, 
ε) Μόνιμη επιτροπή ισότητας, νεολαίας και δικαιωμά¬ 
των του ανθρώπου, 
στ) Μόνιμη επιτροπή περιφερειών, 
ζ) Μόνιμη επιτροπή οδικής ασφάλειας, 
η) Μόνιμη επιτροπή δεοντολογίας.» 

2. Στο τέλος της παραγράφου 1 του άρθρου 43 Α 
προστίθενται εδάφια ως εξής: 

«Η επιτροπή της περίπτωσης α' συνιστάται στην αρχή 
κάθε βουλευτικής περιόδου και λειτουργεί καθ’ όλη τη 
διάρκειά της. Οι επιτροπές των περιπτώσεων β', γ', δ', 
ε', στ', ζ' και η' συνιστώνται στην αρχή κάθε τακτικής 
συνόδου. 

Η μόνιμη επιτροπή θεσμών και διαφάνειας, όπως έχει 
συγκροτηθεί με την υπ’ αριθμ. 11640/8502/21.10.2008 από¬ 
φαση του Προέδρου της Βουλής, λειτουργεί καθ’ όλη 
τη διάρκεια της ΙΒ' Βουλευτικής Περιόδου.» 

3. Στην παράγραφο 2 του άρθρου 43Α οι περιπτώσεις 
α' έως και η' αναριθμούνται, κατ’ αντιστοιχία των περι¬ 
πτώσεων α' έως και η' της παραγράφου 1. 

4. Στη νέα περίπτωση β' (μετά την αρίθμηση) της πα¬ 
ραγράφου 2 του άρθρου 43Α η φράση: «της επιτροπής 
απόδημου ελληνισμού» αντικαθίσταται από τη φράση: 
«της επιτροπής Ελληνισμού της Διασποράς». 

5. Στο πρώτο εδάφιο της παραγράφου 4 του άρθρου 
43 Α η φράση: «της επιτροπής απόδημου ελληνισμού» 
αντικαθίσταται από τη φράση: «της επιτροπής Ελληνι¬ 
σμού της Διασποράς». 

6. Το δεύτερο εδάφιο της παραγράφου 4 του άρθρου 
43 Α αναδιατυπώνεται ως εξής: 

«Οι επιτροπές θεσμών και διαφάνειας, προστασίας 
περιβάλλοντος, έρευνας και τεχνολογίας και ισότητας, 
νεολαίας και δικαιωμάτων του ανθρώπου αποτελούνται 
από δεκατρείς (13) βουλευτές η πρώτη και η τέταρτη, 
τριάντα (30) βουλευτές η δεύτερη και είκοσι πέντε (25) 
βουλευτές η τρίτη.» 

7. Το όγδοο εδάφιο της παραγράφου 4 του άρθρου 
43Α αναδιατυπώνεται ως εξής: 

«Λειτουργούν με ανάλογη εφαρμογή των διατάξεων 
των άρθρων 31 παράγραφοι 3, 5 και 6, 33 παράγραφος 
1, 34 έως 41Α και 89 έως 91.» 

8. Το δεύτερο εδάφιο της παραγράφου 6 του άρθρου 
43Α απαλείφεται. 

Άρθρο 50 

1. Στο δεύτερο εδάφιο της παραγράφου 1 του άρθρου 
44, μετά τη φράση: «σε κάθε σύνοδο», προστίθεται η 
φράση: «ο Πρόεδρος της Βουλής». 

2. Η παράγραφος 2 του άρθρου 44 αναδιατυπώνεται 
ως εξής: 

«2. Η κατά την προηγούμενη παράγραφο πρόταση 
υποβάλλεται στον Πρόεδρο της Βουλής και μπορεί να 
γίνει δεκτή από τη Βουλή χωρίς συζήτηση, μη αποκλει¬ 
σμένου του δικαιώματος των εκπροσώπων των Κοινο¬ 
βουλευτικών Ομάδων να λάβουν το λόγο για δύο (2) 
λεπτά της ώρας ο καθένας. Εφόσον με τη σύσταση της 


επιτροπής διαφωνεί μία τουλάχιστον κοινοβουλευτική 
ομάδα, η πρόταση εγγράφεται στην ημερήσια διάταξη 
μετά την πάροδο μίας εβδομάδας από την υποβολή της, 
συζητείται σε ημέρα κοινοβουλευτικού ελέγχου σύμ¬ 
φωνα με τις διατάξεις του άρθρου 137 και η συζήτηση 
ολοκληρώνεται σε μία συνεδρίαση.» 

Άρθρο 51 

Οι παράγραφοι 3 και 4 του άρθρου 46 αντικαθίστα¬ 
νται, αντιστοίχως, ως εξής: 

«3. Η επιτροπή οικονομικών της Βουλής αποτελεί- 
ται από τους τρεις Κοσμήτορες της Βουλής, τέσσερις 
Βουλευτές από την πρώτη σε δύναμη Κοινοβουλευτική 
Ομάδα και έναν Βουλευτή από κάθε Κοινοβουλευτική 
Ομάδα της Αντιπολίτευσης, εφαρμοζομένης αναλόγως 
της παραγράφου 5 του άρθρου 31. 

4. Η επιτροπή της βιβλιοθήκης της Βουλής αποτελεί- 
ται από τους τρεις Κοσμήτορες της Βουλής, τέσσερις 
Βουλευτές από την πρώτη σε δύναμη Κοινοβουλευτική 
Ομάδα και έναν Βουλευτή από κάθε Κοινοβουλευτική 
Ομάδα της Αντιπολίτευσης, εφαρμοζομένης αναλόγως 
της παραγράφου 5 του άρθρου 31.» 

Άρθρο 51Α 

Η περίπτωση λδ' της παραγράφου 6 του άρθρου 49Α 
αντικαθίσταται ως εξής: 

«λδ. Οργανισμός Αστικών Συγκοινωνιών Αθηνών 
(Ο.Α.Σ.Α. Α.Ε.)». 

Άρθρο 52 

Στο τέλος της παραγράφου 5 του άρθρου 58 προ¬ 
στίθεται η φράση: 

«, καθώς και κατά τη συζήτηση επίκαιρων επερωτή- 
σεων που έχουν υποβάλει.» 

Άρθρο 53 

1. Το τελευταίο εδάφιο της παραγράφου 2 του άρθρου 
64 αντικαθίσταται ως εξής: 

«Στο στάδιο αυτό οι Υπουργοί μπορούν να παρέμβουν 
μία φορά για τέσσερα (4) λεπτά της ώρας ακριβώς 
και οι Πρόεδροι των Κοινοβουλευτικών Ομάδων ή οι 
αναπληρωτές εκπρόσωποί τους για δύο (2) λεπτά της 
ώρας ακριβώς.» 

2. Στο άρθρο 64 προστίθεται παράγραφος 3, ως 
εξής: 

«3. Σε περίπτωση που ζητηθεί ο λόγος από Πρόεδρο 
μιας Κοινοβουλευτικής Ομάδας και από αναπληρωτή-εκ- 
πρόσωπο άλλης Κοινοβουλευτικής Ομάδας, προηγείται 
ο Πρόεδρος της Κοινοβουλευτικής Ομάδας. 

Σε περίπτωση ομιλίας αρμόδιου Υπουργού, κατά την 
οποία θα εκφραστούν απόψεις, θέσεις και σχόλια, που 
αποτελούν ειδική κριτική σε συγκεκριμένη Κοινοβουλευ¬ 
τική Ομάδα, εφόσον το επιθυμεί, προηγείται ο αναπλη- 
ρωτής-εκπρόσωπος της συγκεκριμένης Κοινοβουλευτι¬ 
κής Ομάδας, για να απαντήσει στον Υπουργό.» 

Άρθρο 54 

Στο τέλος της παραγράφου 5 του άρθρου 85 προστί¬ 
θενται εδάφια ως εξής: 

«Για το περιεχόμενο των νομοσχεδίων που αφορούν 
τις εργασιακές σχέσεις, την κοινωνική ασφάλιση, τα 

φορολογικά μέτρα, καθώς και τη γενικότερη κοινωνι¬ 
κοοικονομική πολιτική, ιδίως σε θέματα περιφερειακής 
ανάπτυξης, επενδύσεων, εξαγωγών, προστασίας κατα¬ 
ναλωτή και ανταγωνισμού, η Οικονομική και Κοινωνι¬ 
κή Επιτροπή (Ο.Κ.Ε.) διατυπώνει αιτιολογημένη γνώμη, 
σύμφωνα με το πρώτο εδάφιο της παραγράφου 2 του 
άρθρου 1 του ν. 2232/1994 (ΦΕΚ140 Α'), όπως ισχύει κάθε 
φορά, η οποία υποβάλλεται στον Πρόεδρο της Βουλής 
το αργότερο μέχρι την έναρξη της συζήτησής τους 
στην Ολομέλεια ή στο Τμήμα Διακοπής των Εργασιών 
της Βουλής.» 

Αρθρο 55 

Η διάταξη της παραγράφου 3 του άρθρου 98 καταρ- 
γείται. 

Άρθρο 56 

Το άρθρο 132 αντικαθίσταται ως εξής: 

«Αρθρο 132 

1. Η συζήτηση κάθε επίκαιρης ερώτησης αρχίζει με την 
ανάγνωση του περιεχομένου της ή περίληψής του από 
τον Πρόεδρο της Βουλής. Στην επίκαιρη ερώτηση που 
απευθύνεται στον Πρωθυπουργό και απαντά ο ίδιος, 
ο χρόνος απάντησης είναι έξι (6) λεπτά. Ο Βουλευτής 
που υπογράφει την επίκαιρη ερώτηση λαμβάνει το λόγο 
για τέσσερα (4) λεπτά, ο δε Πρωθυπουργός μπορεί να 
απαντήσει, επί τρία (3), επίσης, λεπτά. 

Εάν στην επίκαιρη ερώτηση που απευθύνεται στον 
Πρωθυπουργό απαντά ο έχων την αποκλειστική αρμο¬ 
διότητα Υπουργός, ως προς το χρόνο απάντησης και το 
χρόνο ομιλίας του ερωτώντος εφαρμόζεται αναλόγως 
η επόμενη παράγραφος. 

2. Στην επίκαιρη ερώτηση που απευθύνεται στους αρ¬ 
μόδιους Υπουργούς και απαντά ο ερωτώμενος αρμόδιος 
Υπουργός ή ο εξουσιοδοτημένος από αυτόν Υπουργός ή 
Υφυπουργός, ο χρόνος απάντησης είναι τρία (3) λεπτά. 
Ο Βουλευτής που υπογράφει την επίκαιρη ερώτηση 
λαμβάνει το λόγο για τρία (3) λεπτά. Ο ερωτώμενος 
μπορεί να απαντήσει, επί τρία (3), επίσης, λεπτά. 

3. Η συζήτηση περιορίζεται αποκλειστικά ανάμεσα 
στους ανωτέρω αναφερομένους. Υπέρβαση του οριζό¬ 
μενου στις παραγράφους 1 και 2 χρόνου ομιλίας δεν 
επιτρέπεται.» 

Άρθρο 56Α 

1. Στο τέλος της παραγράφου 6 του άρθρου 135 προ¬ 
στίθεται εδάφιο ως εξής: 

«Ο χρόνος της δευτερολογίας δεν συμψηφίζεται με 
το χρόνο της πρωτολογίας.» 

2. Η παράγραφος 2 του άρθρου 136 αντικαθίσταται 
ως εξής: 

«2. Στην περίπτωση ταυτόχρονης συζήτησης περισ¬ 
σότερων από μία επερωτήσεων για το ίδιο θέμα που 
υπογράφονται από Βουλευτές της ίδιας ή διαφορετικών 
Κοινοβουλευτικών Ομάδων, ο Βουλευτής που υπογράφει 
πρώτος κάθε επερώτηση ομιλεί για δέκα (10) λεπτά της 
ώρας, οι επόμενοι τέσσερις κατά σειρά υπογράφοντες 
κάθε επερώτηση για πέντε (5) λεπτά της ώρας ο κα¬ 
θένας, με εναλλαγή των ομιλητών και οι δύο αμέσως 


επόμενοι κατά σειρά υπογράφοντες κάθε επερώτηση 
τρία (3) λεπτά της ώρας ο καθένας, με εναλλαγή των 
ομιλητών. Ο χρόνος δευτερολογίας είναι πέντε (5) λεπτά 
της ώρας για τον πρώτο που υπογράφει κάθε επερώ¬ 
τηση, τρία (3) λεπτά της ώρας για καθέναν από τους 
επόμενους τέσσερις, που υπογράφει κάθε επερώτηση 
και δύο (2) λεπτά της ώρας για καθέναν από τους αμέ¬ 
σως επόμενους δύο. Κατά τα λοιπά εφαρμόζεται το 
άρθρο 135 παρ. 3 έως 6.» 

Άρθρο 57 

1. Το τελευταίο εδάφιο της παραγράφου 4 του άρθρου 
138Α αναδιατυπώνεται ως εξής: 

«Η παράγραφος 6 του άρθρου 43Α εφαρμόζεται ανα¬ 
λόγως.» 

2. Στο άρθρο 138Α προστίθεται νέα παράγραφος 7, 
ως εξής: 

«7.α) Κάθε ανεξάρτητη κατά το Σύνταγμα αρχή μπορεί 
να αναφέρεται προς τη Βουλή για την προώθηση και 
επίλυση θεμάτων που ανάγονται στην εκπλήρωση της 
αποστολής της. Ο Πρόεδρος της Βουλής διαβιβάζει τις 
σχετικές αναφορές στη μόνιμη επιτροπή θεσμών και 
διαφάνειας, η οποία μπορεί να διατυπώνει εγγράφως 
προς τον Πρόεδρο της Βουλής τις απόψεις της επί των 
ανωτέρω αναφορών. 

β) Οι ανεξάρτητες κατά το Σύνταγμα αρχές καταθέ¬ 
τουν στον Πρόεδρο της Βουλής αντίγραφο του σχεδίου 
Προϋπολογισμού τους, που υποβάλλουν στον Υπουργό 
Οικονομίας και Οικονομικών.» 

Άρθρο 57Α 

1. Το πρώτο εδάφιο της παραγράφου 2 του άρθρου 
143 αναδιατυπώνεται ως εξής: 

«2. Κατά τη διάρκεια κάθε βουλευτικής συνόδου διε¬ 
ξάγονται υποχρεωτικά επτά συζητήσεις προ ημερήσιας 
διατάξεως, εκ των οποίων μία αποτελεί δικαίωμα της 
Κυβέρνησης, μία του Προέδρου της Βουλής και οι υπό¬ 
λοιπες πέντε της Αντιπολίτευσης.» 

2. Στο τρίτο εδάφιο της παραγράφου 2 του άρθρου 
143 η φράση: «Τα θέματα των υπόλοιπων πέντε συ¬ 
ζητήσεων» αντικαθίσταται από τη φράση: «Τα θέματα 
των πέντε συζητήσεων που αποτελούν δικαίωμα της 
Αντιπολίτευσης». 

3. Μετά την παράγραφο 4 του άρθρου 143 προστίθεται 
παράγραφος 5, ως εξής: 

«5. Κατά τη συζήτηση προ ημερήσιας διατάξεως που 
προτείνεται από τον Πρόεδρο της Βουλής, οι χρόνοι 
ομιλίας είναι οι ισχύοντες κατά τη συζήτηση προ ημε¬ 
ρήσιας διατάξεως που προκαλείται από τον Πρωθυ¬ 
πουργό.» 

Αρθρο 58 

1. Η παράγραφος 1 του άρθρου 160 τροποποιείται 
ως εξής: 

«1. Συνιστάται επιστημονική υπηρεσία της Βουλής, που 
αποτελείται από: α) το επιστημονικό συμβούλιο της Βου¬ 
λής, β) την πρώτη διεύθυνση επιστημονικών μελετών, 
γ) τη δεύτερη διεύθυνση επιστημονικών μελετών και δ) 
τη διεύθυνση επιστημονικής εποπτείας.» 

2. Το δεύτερο εδάφιο της παραγράφου 3 του άρθρου 
160 αντικαθίσταται ως εξής: 

«Ο Πρόεδρος του επιστημονικού συμβουλίου, επικου- 
ρούμενος από τη διεύθυνση επιστημονικής εποπτείας, 
ασκεί την επιστημονική εποπτεία επί των διευθύνσεων 
επιστημονικών μελετών, της διεύθυνσης της βιβλιοθή¬ 
κης της Βουλής, της διεύθυνσης Μπενακείου βιβλιοθή¬ 
κης και συλλογών πολιτικών προσωπικοτήτων και της 
διεύθυνσης πληροφορικής και νέων τεχνολογιών και 
ενημερώνει σχετικώς τον Πρόεδρο της Βουλής και το 
επιστημονικό συμβούλιο.» 

Αρθρο 59 

1. Στην παράγραφο 1 του άρθρου 162 μετά την περί¬ 
πτωση ζ' προστίθεται νέα περίπτωση: «η) τμήμα κοινο¬ 
βουλευτικής Ιστορίας» και η περίπτωση η' αναριθμείται 
ως θ'. 


2. Στο πρώτο εδάφιο της παραγράφου 2 του ίδιου 
άρθρου η λέξη «επτά» αντικαθίσταται από τη λέξη 
«οκτώ». 

Άρθρο 60 

Το άρθρο 163 του αυτού ως άνω Κανονισμού καταρ- 
γείται. 

Αρθρο 61 

Η ισχύς των διατάξεων της παρούσας αρχίζει από τη 
δημοσίευσή της στην Εφημερίδα της Κυβερνήσεως, εκτός 
αν ορίζεται διαφορετικά στις επί μέρους διατάξεις. 

Αθήνα, 4 Μάίου 2009 

Ο ΠΡΟΕΔΡΟΣ ΤΗΣ ΒΟΥΛΗΣ 

ΔΗΜΗΤΡΙΟΣ Γ. ΣΙΟΥΦΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙθΓπβΙ: ΗΗρύ/νννννν.θΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ,Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ://»νννν.θ1.αΐ' - θ-ιπβίΙ: »6ΐ)πη35ΐ6Γ.6ΐ(®6ΐ.αΓ 

*0 1000660405090024 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 
































